Εμπόδια και λύσεις για την επικοινωνία με μάσκα | Η ΚΑΘΗΜΕΡΙΝΗ\nΕμπόδια και λύσεις για την επικοινωνία με μάσκα\nΑκόμα και με καλυμμένο το μισό πρόσωπο, μπορούμε να μεταδώσουμε το μήνυμά μας (φωτ. SHUTTERSTOCK).\n06.11.2020 • 20:50\nUPD: 07.11.2020 • 08:50\nH χρήση μάσκας και η τήρηση των κανόνων κοινωνικής αποστασιοποίησης φανερώνουν τη δέσμευσή μας στην ασφάλεια, τόσο τη δική μας όσο και των γύρω μας. Αμφότερα, βέβαια, δυσχεραίνουν την επικοινωνία. Ωστόσο, δεν υπάρχει κανείς λόγος απελπισίας, γιατί ακόμα και υπό «πανδημικές συνθήκες», υπάρχουν τρόποι να διευκολύνουμε την έκφραση των συναισθημάτων μας. Αυτούς τους τρόπους τούς αποκαλύπτει η Σέριλ Τσέιμπερς, η οποία προπονεί τη Λέσχης Ομιλιών και Συζητήσεων του Πολιτειακού Πανεπιστημίου του Μισισίπι.\nΟι εκφράσεις του προσώπου, όπως είναι γνωστό, φανερώνουν τα συναισθήματά μας και μας επιτρέπουν να αποκρυπτογραφήσουμε τι νιώθουν οι άλλοι. Ευτυχία, λύπη, έκπληξη, αηδία και φόβος μπορούν να εκφραστούν κυρίως στο πρόσωπό μας. Ομως τα πράγματα σήμερα είναι διαφορετικά. Το πρόσωπό μας βρίσκεται κατά το ήμισυ κρυμμένο πίσω από τη μάσκα και είναι δύσκολο να αντιληφθεί κανείς τις διαφορετικές εκφράσεις. Αυτό πρακτικά σημαίνει ότι δεν μπορούμε να νιώσουμε ενσυναίσθηση για τους απέναντί μας και αυτοί δεν μπορούν να συμμεριστούν τα δικά μας συναισθήματα.\nΟλα, όμως, τα εμπόδια που δημιουργεί η χρήση μάσκας μπορεί να υπερκεραστούν, με το βλέμμα και τα μάτια. Κοιτώντας κατάματα τον «μασκοφόρο» συνομιλητή, κάτι που δεν είναι ιδιαιτέρως εύκολο, μπορούμε να κατανοήσουμε καλύτερα τι νιώθει. Ωστόσο, αυτό το «κάρφωμα» στα μάτια μπορεί να προκαλέσει αμηχανία και να τον κάνει να νιώσει άβολα αν διαρκέσει περισσότερο από μερικά δευτερόλεπτα.\nΕπίσης, μια άλλη καλή εναλλακτική λύση για την επικοινωνία την εποχή της μάσκας είναι η γλώσσα του σώματος. Οταν κάποιος νιώθει ευτυχισμένος, στέκεται κορδωτός και ανασηκώνει το κεφάλι, ενώ όταν είναι λυπημένος, καμπουριάζει και γέρνει το κεφάλι προς τα κάτω. Οταν, πάλι, καταλαμβανόμαστε από θυμό, όλοι οι μύες μας είναι σφιγμένοι. Αν μπορέσουμε να κατανοήσουμε πώς ο κόσμος χρησιμοποιεί το σώμα του για να αποκαλύψει τα συναισθήματά του, η ανασφάλεια για την επικοινωνία που νιώθουμε πίσω από τη μάσκα θα περιοριστεί σημαντικά. Φυσικά, δεν πρέπει επ’ ουδενί να αγνοήσουμε την επίδραση που έχει η φωνή στη μετάδοση των συναισθημάτων. Δεν έχει σημασία μόνο τι λέμε, αλλά και πώς το λέμε. Μπορούμε να χρησιμοποιήσουμε την ένταση, τον τόνο και τις παύσεις για να μεταδώσουμε το μήνυμά μας. Ενας χαμηλός ψίθυρος μπορεί να υποδεικνύει λύπη και ανασφάλεια, ενώ μια δυνατή φωνή πιθανώς να φανερώνει θυμό ή ένταση.\nΚατά πάσα πιθανότητα, όλοι μπορούμε να αποκρυπτογραφήσουμε το συναίσθημα μέσα από τον ήχο της φωνής. Παρότι οι έρευνες υποδεικνύουν ότι οι μάσκες δεν μεταβάλλουν ουσιαστικά τη φωνή μας, δεν είναι λίγοι όσοι νιώθουν ότι η μάσκα καλύπτει τη φωνή τους, με αποτέλεσμα ο συνομιλητής τους να μην τους καταλαβαίνει τόσο καλά.\nΑν νιώσετε την ανάγκη να μιλήσετε πιο δυνατά για να ακουστείτε, πρέπει να γνωρίζετε ότι η ενίσχυση της έντασης της φωνής μπορεί να διαστρεβλώσει το μήνυμα που θέλετε να περάσετε.\nΗ αλήθεια είναι ότι ο άνθρωπος διαθέτει ικανότητα επικοινωνίας ακόμα και με το μισό πρόσωπο καλυμμένο. Είναι βέβαιο ότι η μάσκα μάς προστατεύει από τα χειρότερα της πανδημίας. Αυτό, όμως, δεν σημαίνει ότι πρέπει να παραμελήσουμε την ανθρώπινη ανάγκη μας για επικοινωνία. Η κοινωνική αποστασιοποίηση δεν σημαίνει μοναξιά.


ΠΑΙΔΙΚΑ ΧΑΜΟΓΕΛΑ....: Πολύχρωμη τούρτα σκιακιέρα!!!!\nΠολύχρωμη τούρτα σκιακιέρα!!!!\nΜια υπέροχη ιδέα για παιδική και όχι μόνο τούρτα. Μια πολύχρωμη σκακιέρα που θα ξετρελάνει οπτικά και γευστικά μικρούς και μεγάλους. (Εμένα προσωπικά με εξέπληξε) Για δείτε λοιπόν βήμα βήμα πως γίνεται αυτή η υπέροχη τούρτα!!\n226 γραμμάρια βούτυρο (θερμοκρασία δωματίου)\n426 γραμμάρια ζάχαρη\n5 ασπράδια αυγών (θερμοκρασία δωματίου)\n426 γραμμάρια αλεύρι\n355 ml γάλα (θερμοκρασία δωματίου-30 δευτερόλεπτα σε φούρνο μικροκυμμάτων)\nΠορτοκαλί κίτρινο πράσινο μπλε μοβ χρώματα ζαχαροπλαστικής\n1. Κοσκινίστε μαζί το αλεύρι το μπέικιν πάουντερ και το αλάτι. Αφήστε το μείγμα στην άκρη\n2. Χτυπήστε με το μίξερ το βούτυρο και τη ζάχαρη μέχρι να ασπρίσει το βούτυρο και να γίνει κρέμα. Προσθέστε έπειτα τα ασπράδια και χτυπήστε για αρκετά λεπτά καλά το μείγμα. Μετά προσθέστε τη βανίλια και συνεχίζετε να χτυπάτε.\n3. Στη συνέχεια προσθέτετε διαδοχικά τα υπόλοιπα δύο μείγματα (στερεά: μείγμα αλευριού υγρά: γάλα)\nΚαλό είναι να έχετε ζυγίσει αρχικά το βασικό μπολ σας ώστε σε αυτή την βάση ζυγίζοντας το και αφαιρώντας το βάρος του μπολ να ξέρετε πόσο είναι το καθαρό βάρος του μείγματος σας. Έτσι διαιρώντας αυτόν τον αριθμό διά του πέντε θα ξέρετε πόσο θα χωρίσετε τα μείγματα σας για να τα χρωματίσετε.\n4.Τα χωρίζετε λοιπόν σε πέντε ίσα μπολ και προσθέτετε στο καθένα το χρώμα ζαχαροπλαστικής.\nΝα ξέρετε πως ψημένο είναι δύο τόνους περίπου πιο ανοιχτό από ότι στο μπολ.\n5. Τα βάζετε στα στρογγυλά τσέρκι-ταψάκια και τα ψήνετε στον προθερμασμένο φούρνο στους 190C για 15 λεπτά και όταν τα βγάλετε τα αφήνετε να ξεκουραστούν και να κρυώσουν για 10 λεπτά.\nΓια να κόψετε τα παντεσπάνια (23-25 εκατοστών) θα χρειαστείτε 3 στρογγυλά τσέρκι των 18 , 12 και 6 εκατοστών. Θα δημιουργηθούν δηλαδή 20 κομμάτια 4 από κάθε χρώμα.\nΥλικά για βουτυρόκρεμα\n250 γραμμάρια βούτυρο αγελαδινό με πάνω από 80% λιπαρά\n400 γραμμάρια άχνη ζάχαρη (2 φορές κοσκινισμένη)\n2-4 κουταλιές της σούπας κρέμα γάλακτος (θερμοκρασία δωματίου)\nπολύ δυνατό μίξερ\n1. Αφήνετε το βούτυρο για 30 λεπτά εκτός ψυγείου. Το κόβετε σε κυβάκια και το βάζετε στον κάδο του μίξερ. Χτυπάτε ίσα να γίνει αλοιφή.\n2. Προσθέτετε την κοσκινισμέη άχνη ζάχαρη σε δύο δόσεις και χτυπάτε σε χαμηλή ταχύτητα.\n3. Μετά την πρώτη δόση άχνης προσθέτετε 2 κουταλιές κρέμας γάλακτος. Αφού προσθέσετε και την δεύτερη δόση άχνης ζάχαρης δεν βιάζεστε να προσθέσετε την υπόλοιπη κρέμα γάλακτος.\n4. Αυξάνετε ταχύτητα και χτυπάτε για 2 με 3 λεπτά. Σταματάτε μαζεύετε με την σπάτουλα την κρέμα από τα τοιχώματα το αναδευτήρι και τον πάτο και παρατηρείτε αν η βουτυρόκρεμα είναι αρκετά σφιχτή προσθέτετε 1/2 κουταλιά της σούπας κρέμα γάλακτος τη φορά.\nΧτυπάτε και ελέγχετε ξανά.\nΗ αυξομείωση του υγρού πάει ανάλογα και με τις καιρικές συνθήκες. Τους κρύους μήνες χρειάζεται περισσότερο υγρό από ότι τους ζεστούς.\n5. Αφήνετε το μίξερ να δουλέψει μόνο του για 15 με 20 λεπτά στην μέγιστη ταχύτητα του.\nΑν θέλετε μπορείτε να βάλετε και λίγη δόση βανίλιας.\nΚαι η βουτυρόκρεμα είναι έτοιμη!!\nΤώρα αρχίζει η ωραία διαδικασία. Βάζετε ένα χρώμα της επιλογής σας από έξω, βάζετε στα εσωτερικά τοιχώματα λίγη από την βουτυρόκρεμα και βάζετε από άλλο χρώμα το επόμενο κυκλάκι.\nΞανά πάλι βουτυρόκρεμα στα εσωτερικά τοιχώματα άλλο χρώμα κυκλάκι πάλι βουτυρόκρεμα και άλλου χρώματος και πάλι κυκλάκι.\nΜε το που τελειώσει η σειρά βάζετε με την σπάτουλα μια δόση βουτυρόκρεμας και την απλώνετε με την σπάτουλα καλά.\nΚάθε σειρά θα έχει 4 διαφορετικά χρώματα και πάντα θα περισσεύει ένα. Όπως θα τα τοποθετείτε θα προσέχετε αν αυτό το χρώμα υπάρχει είτε στην οριζόντια σειρά είτε στην κάθετη. Όταν τελειώσετε και τις πέντε σειρές θα καλύψετε με βουτυρόκρεμα από έξω στρώνοντας την με μία σπάτουλα.\nΈπειτα ξεκινάει η πιο ωραία διαδικασία. Της διακόσμησης.!!\nΜπορείτε να ρίξετε πολύχρωμη τρούφα. Να χωρίζετε λίγη βουτυρόκρεμα σε 5 μπολ και να την χρωματίσετε με τα χρώματα που τοποθετήθηκαν μέσα και να κάνετε υπέροχες ροζέτες βάζοντας πάνω κάποιο (είτε βρώσιμο είτε όχι) διακοσμητικό\nΜπορείτε να προμηθευτείτε καρδούλες αστεράκια μικρά από ζαχαρόπαστα από το εμπόριο.\nΕπίσης οποιαδήποτε άλλα ζαχαρωτά και γενικά οτιδήποτε άλλο σας αρέσει\nΕλπίζω να σας άρεσε.....Εγώ πάντως ξετρελάθηκα!!! Για δοκιμάστε!!\nπηγή: ιδέα και τούρτα: azlitamasammanis.com\nΑναρτήθηκε από Ελισσάβετ Γρε στις 3:44 μ.μ.


Η Sony ενισχύει τις λύσεις Παραγωγής "IP Live" με νέο Live Element Orchestrator και με κάρτες μετατροπής SDI-IP. - Radio TV Link\nΗ Sony ενισχύει τις λύσεις Παραγωγής "IP Live" με νέο Live Element Orchestrator και με κάρτες μετατροπής SDI-IP.\nCreation 05 Μαϊος 2019\nΣτη NAB 2019, η Sony Electronics υπογράμμισε τη συνεχή δέσμευσή της για αποδοτικές και ισχυρές λύσεις που βασίζονται στο IP με τη σειρά λύσεων της "IP Live". Ανάμεσα στις νέες προσθήκες στην αναπτυσσόμενη σειρά IP προϊόντων της που βασίζονται στο IP ξεχωρίζει η λύση Live Element Orchestrator της εταιρείας, δηλαδή η πρώτη της λύση οργάνωσης συστημάτων που αποσκοπεί στη βελτίωση της διαθεσιμότητας του συστήματος παραγωγής, στην αύξηση της αποτελεσματικότητας της ροής εργασιών μέσω της αποτελεσματικότερης χρήσης των πόρων της παραγωγής και στη μείωση του χρόνου εκτός λειτουργίας του συστήματος . Επίσης, η Sony λανσάρισε δύο νέες κάρτες μετατροπής SDI-IP, τις NXLK-IP50Y και NXLK-IP51Y, οι οποίες προσφέρουν υποστήριξη για το πρότυπο SMPTE ST 2110 και προαιρετική συμβατότητα με HDR.\nΛας Βέγκας, Απρίλιος 2019 - "Η μεγαλύτερη πρόκληση που αντιμετωπίζουν οι broadcasters είναι η πίεση για τη δημιουργία περιεχομένου υψηλής ποιότητας, διατηρώντας παράλληλα το κόστος παραγωγής στο ελάχιστο", δήλωσε ο Deon LeCointe, Διευθυντής, IP Λύσεων της Sony Electronics. "Η παρουσία του Live Element Orchestrator ξεκλειδώνει την πλήρη δυναμική των IP λύσεων δίνοντας στους broadcasters και στους δημιουργούς περιεχομένου τη δυνατότητα να διαχειρίζονται και να ελέγχουν συσκευές σε μία εγκατάσταση, ή σε πολλές τοποθεσίες, ελαχιστοποιώντας έτσι τον χρόνο εκτός λειτουργίας και μεγιστοποιώντας την απόδοση. Με αυτήν τη νέα λύση επιδεικνύουμε την ενεργό επένδυσή μας σε ικανές για IP λύσεις επόμενης γενιάς και δημιουργούμε νέους τρόπους ώστε να επωφεληθούν οι πελάτες από την υποδομή που βασίζεται στην τεχνολογία IP."\nΚοινή χρήση πόρων σε πολλές τοποθεσίες\nΠρογραμματισμένη γα να διατεθεί τον Ιούνιο του 2019, η λύση Live Element Orchestrator παρέχει την απαιτούμενη συνολική διαχείριση συστήματος σε ένα σύστημα παραγωγής που βασίζεται στο IP. Με την υποστήριξη σημαντικών πρωτοκόλλων της βιομηχανίας θα υποστηριχθούν τόσο οι λύσεις της Sony, όσο και οι λύσεις άλλων κατασκευαστών. Η λύση παρέχει ένα κεντρικό σημείο διαμόρφωσης και παρακολούθησης, με τους πόρους παραγωγής να μοιράζονται σε πολλές τοποθεσίες.\nΗ Sony ανέπτυξε τη λύση Live Element Orchestrator σε συνεργασία με τη Skyline Communications (Βέλγιο). Η Sony υιοθέτησε ως βασική τεχνολογία το DataMiner της Skyline, μία ολοκληρωμένη λύση διαχείρισης και οργάνωσης. Η λύση DataMiner υιοθετήθηκε παγκοσμίως από πολυάριθμες εταιρείες μέσων και οργανισμούς.\nΠλήρες σύστημα που υποστηρίζει SMPTE ST2110 σε HD και 4Κ\nΓια να υποστηρίξει τη μετάβαση της βιομηχανίας στο IP, η Sony εξακολουθεί να υποστηρίζει τα ανοικτά πρότυπα και τη διαλειτουργικότητα. Στο περίπτερο της Sony στην έκθεση NAB 2019 (8-11 Απριλίου), οι επισκέπτες είδαν ένα ολοκληρωμένο σύστημα παραγωγής IP Live που υποστηρίζει το πρότυπο SMPTE ST 2110 τόσο σε HD, όσο και σε 4Κ.\nΣτον εξοπλισμό που υποστηρίζει το πρότυπο SMPTE ST 2110 περιλαμβάνεται: Η σειρά switchers παραγωγής XVS της Sony με 100G IP interface κάρτες, η σειρά καμερών HDC, καθώς και δύο νέες κάρτες μετατροπής (converter boards) SDI-IP, δηλαδή οι NXLK-IP50Y και NXLK-IP51Y.\nΗ NXLK-IP50Y παρέχει 8x θύρες 1,5/3G-SDI (bi-directional) και 2 θύρες SFP28 για εφεδρεία ως προς τη σύνδεση δικτύου. Εναλλακτικά, η NXLK-IP51Y παρέχει 2x θύρες 1.5/3G-SDI και 2x θύρες 12G-SDI (αμφότερες bi-directional). Οι μελλοντικές αναβαθμίσεις των δύο μετατροπέων θα προσφέρουν την προαιρετική μετατροπή πάνω/κάτω (up/down conversion), καθώς και τη μετατροπή HDR/SDR. Η NXLK-IP50Y θα είναι διαθέσιμη τον Ιούλιο. Η NLK-IP51Y θα είναι διαθέσιμη περί το τέλος του 2019.\nΗ λύση IP Live System Manager υποστηρίζει NMOS IS-04 και NMOS IS-05\nΗ Sony συνεργάζεται και με την AMWA για την υποστήριξη NMOS IS-04 και NMOS IS-05. Η λύση IP Live System Manager της Sony υποστηρίζει τόσο το NMOS IS-04, όσο και το NMOS IS-05 στην έκδοση 2.2, η οποία προγραμματίστηκε να διατεθεί τον Μάιο. Αυτό επιτρέπει στις ετοιμοπαράδοτες NMOS συσκευές να ελέγχονται μέσω της λύσης IP Live System Manager. Οι νέες μονάδες ελέγχου κάμερας (camera control units) της Sony HDCU-5500, HDCU-3500, HDCU-3170 και HDCU-3100 θα υποστηρίζουν NMOS IS-04 και NMOS IS-05.\nΑπομακρυσμένη παραγωγή τουρνουά eSports\nΗ Sony επέδειξε απομακρυσμένη IP παραγωγή ζωντανών αγώνων ηλεκτρονικών αθλημάτων (e-sports). Η λύση Live Element Orchestrator της Sony διαχειρίστηκε την επίδειξη HD IP παραγωγής ενός live τουρνουά e-sports από την eSports Arena της Luxor σε συνδυασμό με ένα τοπικό 4K IP περιβάλλον παραγωγής που βρίσκονταν στο συνεδριακό κέντρο του Λας Βέγκας. Τα σήματα της απομακρυσμένης παραγωγής μεταδίδονταν με το πρότυπο SMPTE ST 2110 μέσω 10GbE WAVE που παρείχε η CenturyLink.\nΑυτή η επίδειξη προσέφερε στους επισκέπτες την ευκαιρία να βιώσουν την εμπειρία μίας αποτελεσματικής παραγωγής χρησιμοποιώντας ένα σύστημα ελέγχου για διάφορες παραγωγές με ελάχιστο χρόνο εκτός λειτουργίας. Κατά την εναλλαγή μεταξύ δύο τοποθεσιών παραγωγής η λύση Live Element Orchestrator μπορεί να αλλάξει τη διαμόρφωση κάθε αντίστοιχου πόρου παραγωγής και να εναλλάξει απρόσκοπτα τα IP δίκτυα και τα formats του συστήματος.\nΕπενδύσεις, παγκοσμίως, στο IP Live Σύστημα Παραγωγής της Sony\nΗ Sony παρατηρεί την ταχεία υιοθέτηση παγκοσμίως του Συστήματος της IP Ζωντανής Παραγωγής (IP Live Production System), με την υιοθέτηση περισσοτέρων από 50 συστημάτων σε φορτηγά εξωτερικών μεταδόσεων (OB Trucks) και studio σε όλον τον κόσμο.\nΟ Πορτογαλικός Ιδιωτικός Broadcaster SIC (Sociedade Independente de Comunicação) δημιούργησε την πρώτη στην Πορτογαλία IP Live εγκατάσταση στη Λισαβόνα, μία από τις πρώτες IP Live εφαρμογές μεγάλης κλίμακας στην Ευρώπη που παραδόθηκαν από τη Sony και έναν συνεργάτη της, δηλαδή την Telefónica. Η εγκατάσταση αξιοποιεί τη σουίτα προδιαγραφών SMPTE ST 2110. Το σύστημα περιλαμβάνει παραγωγή προγραμμάτων, ήχο, ενδοσυνεννόηση και άλλες λειτουργίες, καθώς και την ενσωμάτωση του συστήματος ειδήσεων Media Backbone Hive της Sony στο κέντρο παραγωγής του SIC σε Λισαβόνα και Πόρτο.\nΤον Δεκέμβριο του 2018, το FUJI TELEVISION NETWORK INC (FUJI TV) μεταδίδει ζωντανά έναν αγώνα σκυταλοδρομίας γυναικών από την Πόλη Fuji, Shizuoka, στους πρόποδες του Mt. Fuji. Με περιορισμένο χώρο και με ένα απλό set up IP εξοπλισμού, η απομακρυσμένη παραγωγή του FUJI TV υλοποιήθηκε ομαλά. Το σύστημα μετέδιδε σήματα ήχου, video, incoming και control σήματα με ένα μόνον IP καλώδιο σε ένα van εξωτερικών μεταδόσεων που βρίσκονταν κοντά στο Δημαρχείο. Το OB Van αξιοποιήθηκε για τις βασικές λειτουργίες της ζωντανής μετάδοσης.\nΗ Hokkaido Cultural Broadcasting Co., Ltd. (UHB) έχει κατασκευάσει ένα νέο σύστημα δρομολόγησης που βασίζεται στην τεχνολογία IP, το οποίο τροφοδοτεί ingest πηγές σε ένα σύστημα που βασίζεται σε αρχεία (file-based system) έχοντας ως βάση την τεχνολογία μετάδοσης IP Live της Sony, το Networked Media Interface. Η UHB δημιούργησε ένα επεκτάσιμο σύστημα δρομολόγησης με δυνατότητα μελλοντικής μετάβασης από HD σε 4K. Η UHB επέλεξε τη Sony στηριζόμενη στην ανάπτυξη και συντήρηση του συστήματος της Sony για το τρέχον της SDI σύστημα δρομολόγησης. Επίσης, η UHB εφάρμοσε τη λύση ειδήσεων Media Backbone Hive της Sony για μία ενιαία και αποτελεσματική ροή εργασιών παραγωγής ειδήσεων, διατηρώντας παράλληλα τη δικτυακή λειτουργία δρομολόγησης που βασίζεται στο SDI.\nΗ Τηλεόραση της Επαρχίας Guizhou δημιούργησε ένα 4K και IP φορτηγό εξωτερικών μεταδόσεων (OB Truck) που διαθέτει 14 αλυσίδες κάμερας (camera chains) ως standard και 20 αλυσίδες κάμερας κατά το μέγιστο. Το σύστημα είναι ικανό για 4K/HDR παραγωγή χρησιμοποιώντας υποδομή που βασίζεται στο ΙΡ, η οποία υποστηρίζει το πρότυπο SMPTE ST 2110. Η απλή διαμόρφωση του συστήματος και ισχυρός έλεγχος που παρέχεται από την τεχνολογία IP ήταν οι βασικοί παράγοντες ως προς την επιλογή της Sony από την Τηλεόρασης της Επαρχίας Guizhou. Το φορτηγό εξωτερικών μεταδόσεων θα κυκλοφορήσει στο δρόμο τον Μάιο του 2019.\nΗ GUANGDONG RADIO AND TELEVISION εγκαθιστά στο master room της ένα studio σύστημα που βασίζεται στo IP, για μεγάλης κλίμακας ζωντανή studio παραγωγή. Η GUANGDONG RADIO AND TELEVISION επέλεξε το σύστημα IP Live Production της Sony βασιζόμενη στην ευελιξία του συστήματος ως προς την επέκταση καναλιών, στην υποστήριξή του ως προς το πρότυπο της βιομηχανίας SMPTE ST 2110, στο ότι αποτελεί προσιτού κόστους σύστημα COTS (commercial off-the-shelf) και στην εξασφάλιση της διαλειτουργικότητας. Το νέο studio σύστημα θα αρχίσει να λειτουργεί τον Ιούνιο του 2019.\nΗ CHINA CENTRAL TELEVISION (CCTV), ο Εθνικός broadcaster της Κίνας θα έχει ένα νέο 4K/IP φορτηγό εξωτερικών μεταδόσεων τον Σεπτέμβριο του 2019 με 22 αλυσίδες κάμερας σε IP, με υποστήριξη ως προς το SMPTE ST 2110. Έξι αλυσίδες κάμερες θα είναι διαθέσιμες με κάμερες Sony HFR. Το φορτηγό εξωτερικών μεταδόσεων θα χρησιμοποιηθεί για τη ζωντανή μετάδοση εθνικών προγραμμάτων, όπως ειδήσεις και άλλες εκδηλώσεις.\nΠαρατηρήσεις: Δελτίο Τύπου - Sony – Απρίλιος 2019\nSony και Verizon επιδεικνύουν πως το 5G θα αλλάξει τη Ζωντανή Παραγωγή Αθλητικών.\nΔιαθέσιμη η υπηρεσία Simple Live Streaming για τα camcorders Sony HXR-NX80 και PXW-Z90 μέσω δωρεάν αναβάθμισης του firmware.\nΤο BBC Σκωτίας είναι άλλος ένας Ευρωπαϊκός broadcaster που επενδύει σε πολλών-format switchers από τη Sony.\nΣυμφωνία στον εκθεσιακό χώρο της IBC: Η Video Europe παραγγέλνει 30 εμβληματικά camcorders της Sony.\nCALPRO IKE: Η RED ανακοίνωσε νέα Επέκταση της Εγγύησης (Extended Warranty).


Τα «Λουτρά Παλαντζιάν» γίνονται σχολείο | Η ΚΑΘΗΜΕΡΙΝΗ\nΤο λουτρό-χαμάμ «Μικρά Ασία» έμεινε γνωστό ως «Λουτρά Παλατζιάν». Χτίστηκε το 1925 και λειτούργησε για μια 30ετία, ενώ το κτίριο κηρύχθηκε διατηρητέο το 1993.\n4 Μαΐου, 2016 04.05.2016 • 13:52\n«ΑΠΟΚΑΛΥΨΗ που προκαλεί ΟΡΓΗ (sic): Δείτε τι χτίζουν οι απάτριδες και άθεοι στο Κερατσίνι και δεν είναι το πρώτο!». Η «μαρτυρία» ενός περαστικού για το παράξενο, κυκλικό κτίριο στην περιοχή της Ανάστασης στο Κερατσίνι αναπαρήχθη από ακροδεξιά sites και κατόπιν από εκατοντάδες λογαριασμούς στο facebook, με τα ανάλογα, χολερικά σχόλια. Μόνο που η πραγματικότητα (την οποία κάποιος μπορούσε να ανακαλύψει… με ένα τηλεφώνημα) απέχει παρασάγγας, καθώς το παράξενο, κυκλικό κτίριο της δεκαετίας του ’20 ανακατασκευάζεται για να στεγάσει το καλλιτεχνικό σχολείο της περιοχής.\nΤο λουτρό-χαμάμ «Βαλκάνια», που έμεινε γνωστό ως «Λουτρά Παλαντζιάν» (από το όνομα του Αρμένιου επιχειρηματία Αρτίν Παλαντζίαν που το ανέγειρε) χτίστηκε στην προσφυγική γειτονιά το 1925 και λειτούργησε για μια 30ετία, καλύπτοντας τις ανάγκες των Μικρασιατών κατοίκων της. Το κτίριο κηρύχθηκε διατηρητέο το 1993 από το υπουργείο Πολιτισμού και κατόπιν απαλλοτριώθηκε από τον Οργανισμό Σχολικών Κτιρίων (σήμερα Κτιριακές Υποδομές) για τη μετατροπή του σε σχολείο. Ωστόσο παρέμεινε πολλά χρόνια εγκαταλελειμμένο, με τον κίνδυνο της κατάρρευσης να είναι ορατός.\n«Τον Απρίλιο του 2014 ανατέθηκε μέσω Σύμπραξης Δημοσίου και Ιδιωτικού Τομέα (ΣΔΙΤ) η κατασκευή 24 σχολείων στην Αττική, με συνολικό προϋπολογισμό 110 εκατ. ευρώ», εξηγεί ο ειδικός γραμματέας ΣΔΙΤ Νίκος Μαντζούφας. «Η μετατροπή των Λουτρών Παλαντζιάν στο Καλλιτεχνικό Γυμνάσιο και Λύκειο Κερατσινίου ήταν ανάμεσα σε αυτά. Υπολογίζεται ότι το σχολείο θα παραδοθεί στις αρχές του 2017 και η μεταστέγαση του σχολείου ενδέχεται να γίνει άμεσα».\nΗ μετατροπή του διατηρητέου κτιρίου σε σχολείο είχε, όπως είναι επόμενο, πολλές ιδιαιτερότητες. «Το κεντρικό κτίριο των λουτρών παραμένει ως το σημείο αναφοράς του σχολικού συγκροτήματος και μετατρέπεται σε σχεδιαστήριο και χώρο εκθέσεων και δημιουργίας», λέει ο Παύλος Σαραντόπουλος από την εταιρία ΑΤΕΣΕ Α.Ε., υπεύθυνος διαχείρισης του έργου. «Οι φεγγίτες, τα ψηφιδωτά και οι τοιχογραφίες του κτιρίου διατηρήθηκαν, βάσει της μελέτης που εγκρίθηκε από το ΚΑΣ και την Εφορεία Νεοτέρων Μνημείων. Τα παλαιά βοηθητικά κτίρια αντικαταστάθηκαν από ένα σύγχρονο συγκρότημα, απόλυτα εναρμονισμένο στο ιστορικό κτίριο, που περιλαμβάνει τις αίθουσες διδασκαλίας για 250 μαθητές, τα γραφεία, την αίθουσα πολλαπλών χρήσεων κ.λπ.».\nΤο Καλλιτεχνικό Γυμνάσιο – Λύκειο Κερατσινίου, όπως και τα υπόλοιπα σχολικά συγκροτήματα που κατασκευάζονται μέσω ΣΔΙΤ θα έχουν πολλά ζηλευτά –όχι μόνο για τα δημόσια σχολεία– χαρακτηριστικά. «Κατασκευάζονται βάσει διεθνών προδιαγραφών: για παράδειγμα, τα δάπεδα, οι σκάλες και τα κουφώματα θα έχουν χαμηλή ηχοπερατότητα, για να περιορίζεται ο θόρυβος», λέει ο κ. Σαραντόπουλος. «Θα υπάρχει σύζευξη φυσικού και τεχνητού φωτισμού, ώστε η μετάβαση από το ένα στο άλλο να γίνεται αυτόματα. Θα διαθέτουν κλιματισμό αλλά και φωτοβολταϊκά στις στέγες. Είναι χαρακτηριστικά που συναντούμε σε σχολεία βορειοευρωπαϊκών χωρών», εκτιμά. Να σημειωθεί ότι στην ίδια ομάδα σχολείων που ανατέθηκε στην ΑΤΕΣΕ περιλαμβάνεται ακόμα ένα διατηρητέο που θα γίνει σχολείο, αυτή τη φορά στην οδό Ασωμάτων στο Θησείο (θα μετατραπεί στο 9ο Γυμνάσιο Αθηνών).\nΝα σημειωθεί ότι τα έργα ΣΔΙΤ Αττικής έχουν χρηματοδοτηθεί από την Ευρωπαϊκή Τράπεζα Επενδύσεων και το χρηματοδοτικό εργαλείο Jessica και οι ιδιώτες ανάδοχοι θα έχουν την ευθύνη για τη συντήρησή τους για 25 χρόνια. Το Δημόσιο θα αποπληρώνει την επένδυση κατά την περίοδο λειτουργίας των σχολείων, ελέγχοντας παράλληλα την καλή ποιότητα και λειτουργία των υποδομών.\nΓέφυρες εμπιστοσύνης μεταξύ Γερμανίας και Κρήτης\nΕπίθεση των Anonymous στην Τράπεζα της Ελλάδος\nΕκδηλώσεις για τα 120ά γενέθλια του Οδοντωτού\nΕκπτώσεις στη δημόσια εκπαίδευση\nΟικονομική «ανάσα» για το υπ. Παιδείας η ανακύκλωση σχολικών βιβλίων


Ποια ελληνική πόλη συγκαταλέγεται στις 100 πιο «έξυπνες» πόλεις στην Ευρώπη; | Ploumistos.com\n⍆Η αξιολόγηση έγινε από την πρωτοβουλία Intelligent cities challenge της Ευρωπαϊκής...\n«Πρόκειται για το εξαιρετικό αποτέλεσμα μίας διαχρονικής και άοκνης προσπάθειας του Δήμου Ηρακλείου και της ψηφιακής πολιτικής του. Δεν είναι η πρώτη φορά που αναγνωρίζεται και επιβραβεύεται η προσπάθεια αυτή, και σίγουρα δε θα είναι και η τελευταία!\nΗ πόλη του Ηρακλείου έχει καταφέρει να αποτυπωθεί στην συνείδηση των Ευρωπαίων ως έξυπνη πόλη και αυτό είναι σημαντικό» υπογράμμισε ο αντιδήμαρχος Αναπτυξιακού Προγραμματισμού και Ψηφιακού Μετασχηματισμού Γιώργος Σισαμάκης.\nPloumistos.com: Ποια ελληνική πόλη συγκαταλέγεται στις 100 πιο «έξυπνες» πόλεις στην Ευρώπη;


ΑΠΟΦΡΑΞΕΙΣ ΑΠΟΧΕΤΕΥΣΕΩΝ – ΚΑΘΑΡΙΣΜΟΣ ΦΡΕΑΤΙΩΝ | Άβακας – Διαχείριση Κτιρίων\nΑΠΟΦΡΑΞΕΙΣ ΑΠΟΧΕΤΕΥΣΕΩΝ – ΚΑΘΑΡΙΣΜΟΣ ΦΡΕΑΤΙΩΝ\nΗ εταιρεία μας αναλαμβάνει αποφράξεις φρεατίων ,τουαλέτας , νεροχύτη ή τα σιφώνια σας με ένα μόνο τηλεφώνημα, κοντά σας όλο το 24ωρο με τις καλύτερες τιμές της αγοράς. Η διαδικασία απαιτεί κατάλληλο εξοπλισμό παράλληλα με ένα εξειδικευμένο προσωπικό που θα εξασφαλίσει πρόσβαση στα πιο δυσπρόσιτα σημεία.\nΠέρα από τις αποφράξεις, όσον αφορά τη συντήρηση αποχετεύσεων, για να προλάβουμε το φράξιμο πραγματοποιούμε προληπτικούς καθαρισμούς συντηρήσεις σε ετήσια, εξαμηνιαία, τετραμηνιαία, τριμηνιαία ή μηνιαία βάση, ανάλογα με τη χρήση και τις ανάγκες του κάθε οριζοντίου δικτύου αποχέτευσης.\nΠαράλληλα, πραγματοποιούμε προληπτικούς καθαρισμούς στηλών αποχέτευσης δικτύων απορροής όμβριων και σιφωνίων. Και για να μη βουλώνουν και ξεχειλίζουν λεκάνες, νεροχύτες κ.λπ. αναλαμβάνουμε εκτός από την απόφραξη τον καθαρισμό σε ολόκληρη την κάθετη στήλη της αποχέτευσης. Μπορούμε συγχρόνως να πραγματοποιήσουμε άντληση υδάτων από μικρές ή μεγάλες επιφάνειες.\nΗ εταιρεία ΑΒΑΚΑΣ αναλαμβάνει με υπευθυνότητα την διαχείριση της πολυκατοικίας σας και σας απαλλάσσει από οποιαδήποτε ταλαιπωρία και έννοια που αφορά την πολυκατοικία σας.\nΤα συνεργεία μας προσφέρουν τακτική και σχολαστική καθαριότητα σε όλους τους κοινόχρηστους χώρους της πολυκατοικίας.\nΑναλυτικό πρόγραμμα κοινοχρήστων που απαλλάσσει τον διαχειριστή από κάθε πρόσθετη ενασχόληση, δίνει ταυτόχρονα σαφείς πληροφορίες στους ενοίκους σχετικά με τα κοινόχρηστα τους.\nΤο εξειδικευμένο προσωπικό της εταιρείας, εγγυάται την σωστή, ασφαλή και αποτελεσματική απολύμανση με την χορήγηση των σωστών φαρμάκων.\nΠραγματοποιούμε αναγομώσεις πυροσβεστήρων και αναλαμβάνει την τοποθέτηση καινούργιων καθώς και αντικατάσταση βαλβίδων ασφαλείας.\nΗ δυσκολία που αντιμετώπιζε ο διαχειριστής στην προμήθεια του πετρελαίου, αποτελεί παρελθόν. Η εταιρεία μας είναι στην διάθεση σας για να δώσει λύση στις ανάγκες σας για πετρέλαιο θέρμανση.\nΗ εταιρεία μας μπορεί να συντηρεί κάθε μοντέλο ανελκυστήρα, ανεξαρτήτως παλαιότητας. Η συντήρηση είναι απαραίτητη ώστε να υπάρχει απόλυτη ασφάλεια και να εξασφαλίζεται η καλή λειτουργία του.


Λεωνίδας Ανδριανός: Λεων. Ανδριανός :: ΔΩΣΕ ΑΕΡΑ ΤΟΥ ΧΩΡΙΑΤΗ, ΝΑ ΑΝΕΒΕΙ, ΚΑΙ ΣΤΟ ΚΡΕΒΑΤΙ...!!!\nΛεων. Ανδριανός :: ΔΩΣΕ ΑΕΡΑ ΤΟΥ ΧΩΡΙΑΤΗ, ΝΑ ΑΝΕΒΕΙ, ΚΑΙ ΣΤΟ ΚΡΕΒΑΤΙ...!!!\nΤούτη η πατρίδα,η πατρίδα μας, τά τελευταία χρόνια εγινε αποδέκτης καί καταφύγιο, πολλών ανθρώπων από ξένες μακρυνές χώρες, ειτε κυνηγημένων από τόν πόλεμο, ειτε ανθρώπων τής περιπέτειας, αναζητώντας μία καλύτερη τύχη, τό πλείστον παράνομων,λαθραίων, η παράτυπων, πού παραβίασαν τά σύνορά της, καί εγκαταστάθηκαν στόν χώρο της. Πολλοί από αυτούς,εγκληματικά στοιχεία οπως απεδείχθει, απησχόλησαν καί απασχολούν τήν αστυνομία,καί ενοχλούν καί διαταράσουν τήν ηρεμία τής κοινωνία μας !\nΟι φερτοί ξένοι, οταν ηρέμησαν από τήν περιπέτειά τους, καί αφού ετυχαν ανοχής καί υποστήριξης από τήν πολιτεία, καί τήν κοινωνία, αρχισαν νά οργανώνονται, καί νά απαιτούν τά οποια δικαιώμτά τους, πραγματικά η εξωπραγματικά.\nΕδώ στήν πλατεία δημαρχείου, κάνουν κάποια εκδήλωση,καί κινούνται σάν στό ...σπίτι τους! Τό κέντρο τής Αθήνας, από τήν παρουσία τους, καί τίς κραυγές τους,θυμίζει στήν κυριολεξία.. Πακιστάν!!\n- Εδώ κάνουν θεατρική παράσταση, μέ μικρά παιδιά πού τά φανατίζουν, εναντίον τού εχθρού. Τώρα ποίος ειναι ο εχθρόςσέ μία χώρα πού μπήκανε λαθραία μονο αυτοί ξέρουν.\n- Πάντως , η γνώμη τους γιά εμάς τούς Ελληνες δέν ειναι πο καλύτερη.\nΑναρτήθηκε από Λεωνίδας Ανδριανός στις 8:00:00 π.μ.


Μετάβαση με αέριο; από το books' journal\nΗ προμήθεια επαρκούς ενέργειας σε όλο τον πληθυσμό της Γης και, ταυτόχρονα, η αποφυγή αρνητικών επιπτώσεων στον πλανήτη αποτελούν μεγάλη πρόκληση του 21ου αιώνα. Τα ορυκτά καύσιμα προκαλούν ανθρωπογενή κλιματική αλλαγή και πρέπει να υποκατασταθούν. Ένα από αυτά, το φυσικό αέριο, επιδρά λιγότερο στο κλίμα και προτείνεται ως μεταβατική λύση, μέχρι να κυριαρχήσουν οι ανανεώσιμες πηγές ενέργειας (ΑΠΕ). Παράλληλα, η εκθετική αύξηση της παραγωγής του από σχιστόλιθο ανατρέπει τα γεωπολιτικά δεδομένα και το αναδεικνύει σε πρωταγωνιστικό καύσιμο για μερικές δεκαετίες. Είναι όμως επιχειρηματικά εφικτή η χρήση του μόνο για την μετάβαση; Και πόσο ικανοποιεί τους κλιματικούς στόχους;\nΤο φυσικό αέριο είναι ορυκτό καύσιμο που δημιουργήθηκε στο υπέδαφος, πριν από εκατομμύρια χρόνια, από υπολείμματα ζωντανών οργανισμών. Συχνά, είναι αναμεμειγμένο με άμμο, λάσπη ή βράχια. Κύριο συστατικό του το μεθάνιο (αέριο με ένα άτομο άνθρακα και 4 άτομα υδρογόνου). Εντοπίζεται σε γεωλογικούς σχηματισμούς και, όταν οι ποσότητες είναι σημαντικές, εξορύσσεται με γεώτρηση. Τις τελευταίες δύο δεκαετίες αναπτύχθηκε τεχνολογία παραγωγής φυσικού αερίου από μικρές ποσότητες διεσπαρμένες και εγκλωβισμένες σε σχιστόλιθο ή άλλα πετρώματα. Με θρυμματισμό του πετρώματος και χρήση μεγάλων ποσοτήτων νερού υπό πίεση, το αέριο εξέρχεται και συλλέγεται, προκαλούνται όμως σοβαρές περιβαλλοντικές παρενέργειες. Οι ΗΠΑ έχουν καταφέρει έτσι να παράγουν άφθονες ποσότητες φυσικού αερίου.\nΗ νέα τεχνολογία ωρίμασε μέσα σε λίγα χρόνια και ξεκίνησε μια ενεργειακή επανάσταση. Οι ΗΠΑ γίνονται πλέον ο μεγαλύτερος παραγωγός φυσικού αερίου, καλύπτουν τις ανάγκες τους και, με επιθετικές κινήσεις εξαγωγών υγροποιημένου αερίου (LNG), τροποποιούν την κατεστημένη διεθνή πραγματικότητα στον τομέα της ενέργειας. Οι αλλαγές συνίστανται στην μεγάλη αύξηση του μεριδίου του στην διεθνή ενεργειακή αγορά, στην ανάπτυξη ενός οικονομικά βιώσιμου διεθνούς εμπορίου LNG και στην κατασκευή σημαντικών υποδομών μεταφοράς, όπως εγκαταστάσεις υγροποίησης, λιμάνια και πλοία. Μεγάλοι προμηθευτές φυσικού αερίου, όπως η Ρωσία, βλέπουν την παραδοσιακή τάξη πραγμάτων να ανατρέπεται, ενώ η Δυτική Ευρώπη, που εξαρτάται ενεργειακά από τους αγωγούς αερίου, καλείται να λάβει δύσκολες αποφάσεις. Η διψασμένη για ενέργεια Κίνα διαμορφώνει μια γρήγορη και σταθερή ζήτηση για LNG, η κυβερνητική πολιτική της για μείωση της υψηλής ατμοσφαιρικής ρύπανσης προωθεί αυξανόμενη χρήση αερίου στην βιομηχανία και τις κατοικίες. Η οικιακή χρήση αερίου στις ανεπτυγμένες χώρες επίσης αυξάνεται ταχέως. Η μείωση μονοπωλιακών καταστάσεων στην αγορά ρυθμίζει τις τιμές, κάνοντας το φυσικό αέριο οικονομικά ανταγωνιστικό.\nΤο διοξείδιο του άνθρακα είναι αβλαβές για την υγεία αλλά συντελεί στην κλιματική αλλαγή, ως αέριο θερμοκηπίου. Επειδή το φυσικό αέριο περιέχει υδρογόνο, η καύση του εκπέμπει μόλις το μισό διοξείδιο του άνθρακα ανά μονάδα παραγόμενης ενέργειας, σε σχέση με το κάρβουνο. Μάλιστα, στην περίπτωση ηλεκτροπαραγωγής εκπέμπει ακόμα λιγότερο, επειδή οι μηχανές με αέριο είναι πιο αποδοτικές από τις μηχανές με λιθάνθρακα ή λιγνίτη. Η υποκατάσταση του κάρβουνου ή του πετρελαίου από φυσικό αέριο μειώνει σημαντικά και τους τοξικούς ρύπους που παράγονται από την καύση, όπως διοξείδιο του θείου ή καπνός. Είναι επομένως ένα βολικό καθαρό καύσιμο για κατοικίες, αυτοκίνητα και βιομηχανίες. Συνεργάζεται επίσης αξιόπιστα με ΑΠΕ, όπως ανεμογεννήτριες και φωτοβολταϊκά, διότι, όταν δεν υπάρχει αρκετός άνεμος ή ήλιος και η παραγωγή των ανανεώσιμων διακόπτεται, οι μηχανές με αέριο ανταποκρίνονται γρήγορα, καλύπτοντας την υπερβάλλουσα ζήτηση. Στις αναπτυσσόμενες χώρες, μπορεί να υποκαταστήσει το ξύλο και το κάρβουνο που χρησιμοποιούνται για μαγείρεμα και θέρμανση, βελτιώνοντας σημαντικά την ποιότητα του αέρα και τις συνθήκες υγιεινής.\nΩστόσο, υπάρχουν και μειονεκτήματα. Η εξόρυξη, μεταφορά και χρήση φυσικού αερίου αναπόφευκτα συνεπάγεται διαφυγές του στην ατμόσφαιρα, της τάξεως του 1%. Το μεθάνιο, κύριο συστατικό του, είναι ανθρακούχο αέριο θερμοκηπίου με δυναμικό παγκόσμιας θέρμανσης 30 φορές ισχυρότερο από το διοξείδιο του άνθρακα. Βέβαια, με βελτιωμένες τεχνικές, οι διαφυγές μειώνονται. Σύμφωνα με πρόσφατες εκτιμήσεις, η εκτεταμένη υποκατάσταση του κάρβουνου από φυσικό αέριο βοηθά σημαντικά στην αντιμετώπιση της κλιματικής αλλαγής. Ωστόσο, η καύση του παράγει διοξείδιο του άνθρακα, λιγότερο μεν αλλά αρκετό ώστε η αυξημένη χρήση αερίου να υπονομεύει τους κλιματικούς στόχους.\nΟι περιβαλλοντικές κινήσεις αντιδρούν έντονα στην ανεξέλεγκτη επικράτηση του φυσικού αερίου, αν δεν εξασφαλίζεται επιβράδυνση της κλιματικής αλλαγής. Προτείνουν την πλήρη κατάργηση των ορυκτών καυσίμων και θεωρούν ότι η υποκατάσταση άλλων καυσίμων από φυσικό αέριο δεν μπορεί να αποτελέσει το βασικό εργαλείο προστασίας του κλίματος. Ήδη, περίπου το 20% των εκπομπών αερίων θερμοκηπίου από τον ενεργειακό τομέα προέρχεται από το φυσικό αέριο, εμφανίζεται δε ταχεία αύξηση παγκοσμίως. Ένα επιπλέον ζήτημα είναι ότι η εκτεταμένη χρήση φυσικού αερίου στις πόλεις, όπως εξ άλλου θα ισχύσει ακόμα περισσότερο για το υδρογόνο, εγκυμονεί ένα μικρό αλλά υπαρκτό κίνδυνο καταστροφικών εκρήξεων.\nΤα τελευταία 50 χρόνια αυξήθηκε κατά 12 φορές η χρήση του φυσικού αερίου και μάλλον δεν θα αργήσει η στιγμή που θα πάρει την θέση του πετρελαίου ως πρώτη ενεργειακή πηγή. Επικρατούσα εκτίμηση όμως είναι ότι σε 3-4 δεκαετίες οι ΑΠΕ θα κυριαρχούν στην παραγωγή ηλεκτρισμού και θα πρωταγωνιστούν επίσης στην αυτοκίνηση, στην βιομηχανική παραγωγή και στις οικιακές χρήσεις. Η χρήση ορυκτών καυσίμων, ιδίως αερίου, θα επιβιώνει πιθανώς για περισσότερο διάστημα μόνο σε ορισμένες βιομηχανικές και γεωργικές δραστηριότητες, καθώς και σε κάποιες μεταφορές, π.χ. αεροπλάνα, μεγάλα πλοία και φορτηγά.\nΗ ιδέα ότι το φυσικό αέριο θα είναι το καύσιμο της μετάβασης, που θα αποτελέσει την γέφυρα προς μια παραγωγή βασισμένη αποκλειστικά σε ΑΠΕ, υιοθετήθηκε από την ΕΕ και διεθνείς οργανισμούς την τρέχουσα δεκαετία. Βασίζεται στις ανάγκες άμεσης αντιμετώπισης της κλιματικής αλλαγής και συνέχισης της οικονομικής ανάπτυξης, καθώς και στα άλλα περιβαλλοντικά του πλεονεκτήματα.\nΤεχνικά, δεν θα χρειάζονταν περισσότερα από δύο χρόνια στην Ευρώπη για να μετατραπούν οι μονάδες ηλεκτροπαραγωγής από κάρβουνο σε μονάδες αερίου. Αναμένεται επιπλέον ότι το αέριο θα υποκαταστήσει και ένα σημαντικό μέρος των πυρηνικών μονάδων παραγωγής ηλεκτρισμού, οι οποίες δεν εκπέμπουν ανθρακούχα αέρια. Η παραγωγή από πυρηνικά εργοστάσια αναμένεται να μειωθεί τις επόμενες δεκαετίες, τόσο στην Ευρώπη όσο και στις ΗΠΑ, δεδομένου ότι τα υπάρχοντα φθάνουν στο τέλος του κύκλου ζωής τους και η αντικατάστασή τους από νέα, με τις απαιτούμενες προδιαγραφές ασφαλείας, είναι ασύμφορη, διότι άλλες πηγές ενέργειας είναι οικονομικά πιο ανταγωνιστικές. Οι ΑΠΕ γίνονται όλο και φθηνότερες, άρα πιο ελκυστικές. Όμως, μια απευθείας μετάβαση από το κάρβουνο ή την πυρηνική ενέργεια στις ΑΠΕ θα σήμαινε αυξημένες εκπομπές διοξειδίου του άνθρακα κατά την μακρά ενδιάμεση περίοδο αναμονής, μέχρι να κατασκευασθούν και να εγκατασταθούν παραγωγικές υποδομές, νέα ηλεκτρικά δίκτυα κ.λπ. Έτσι, μοιάζει προτιμότερη η ταχεία μετάβαση στο φυσικό αέριο για λίγες δεκαετίες, μέχρι την επικράτηση των ΑΠΕ.\nΤο αέριο βολεύει ως μεταβατικό καύσιμο για την Ευρώπη, αν μάλιστα προέρχεται όλο και λιγότερο από την Ρωσία και τις αραβικές χώρες και όλο και περισσότερο από τις ΗΠΑ, ως LNG. Για να επιβιώσει όμως το LNG θα πρέπει να παραμένει ανταγωνιστικό έναντι των διάφορων αναπτυσσόμενων συνδυασμών ΑΠΕ-ενεργειακής αποθήκευσης. Το ενεργειακό μίγμα των επόμενων δεκαετιών εξαρτάται κυρίως από το πόσο γρήγορα θα μειώνεται το κόστος των ΑΠΕ, από την πρόοδο των τεχνολογιών αποθήκευσης και εξοικονόμησης ενέργειας, καθώς και από τις τιμές των δικαιωμάτων ανθρακούχων εκπομπών, που είναι το αποτελεσματικό οικονομικό όπλο κατά της κλιματικής αλλαγής. Οι τιμές ήδη προσωρινά ξεπέρασαν τα 25 ευρώ και στην αγορά θεωρείται δεδομένο ότι από το 2025 και μετά το κόστος τους θα κυμαίνεται πάνω από τα 30 ευρώ ο τόνος. Υπάρχουν όμως και εκτιμήσεις που μιλούν για πιο γρήγορη άνοδο των τιμών. Πρόσφατη έκθεση της Bank of America Merrill Lynch εκτιμά ότι οι τιμές ενδέχεται να διπλασιαστούν ξανά μέσα στο 2019 (υπερδιπλασιάστηκαν το 2018 σε σχέση με το 2017). Υπάρχουν προβλέψεις για $100 στο μέλλον. Αν οι τιμές αυξηθούν πολύ, ώστε να εξασφαλίζεται το κλίμα του πλανήτη, η αγορά φυσικού αερίου θα συναντήσει σοβαρά εμπόδια.\nΗ μεταβατική λύση παρουσιάζει επίσης σοβαρές επιχειρηματικές δυσκολίες. Τα έργα αξιοποίησης του LNG θα κοστίσουν δισεκατομμύρια. Οι εταιρείες που ξοδεύουν για εγκαταστάσεις παραγωγής φυσικού αερίου, αγωγούς μεταφοράς και διανομής κ.λπ. δεν θα αποσβέσουν τις επενδύσεις τους παρά μόνο μετά από δεκαετίες. Επομένως χρειάζεται να τις χρησιμοποιούν πλήρως για πολλά χρόνια, άρα να καθυστερήσει πολύ το πέρασμα στις ΑΠΕ. Επίσης, η εντατική χρήση του LNG αναπόφευκτα δημιουργεί μια κοινωνική τάση κατά των μελλοντικών αλλαγών, λόγω του ότι ένα πολυπληθές ειδικευμένο εργατικό δυναμικό (το φυσικό αέριο απασχόλησε 9,8 εκατομμύρια εργαζομένους στις ΗΠΑ το 2015) ίσως αχρηστευθεί μετά από 10 ή 20 χρόνια. Βέβαια, μέρος των υποδομών του φυσικού αερίου θα μπορούν να αξιοποιηθούν σε ενδεχόμενη μελλοντική χρήση υδρογόνου, αν αυτό παράγεται σε μεγάλες ποσότητες από υπεράκτια αιολικά πάρκα. Ωστόσο, το υδρογόνο αποθηκεύει μεν αποτελεσματικά την περίσσεια ενέργειας, αλλά η ευρεία χρήση του μπορεί να κριθεί επικίνδυνη.\nΠάντως, η ΕΕ αναπτύσσει φιλόδοξη ενεργειακή πολιτική, αλλά ο μελλοντικός ρόλος του φυσικού αερίου, ίσως το σπουδαιότερο ερώτημα, δεν έχει εύκολη απάντηση. Ιδιαίτερα σε ό,τι αφορά την περίοδο μετά το 2030, πρέπει από τώρα να ληφθούν μεγάλες αποφάσεις για ενεργειακές επενδύσεις που θα χρησιμοποιηθούν τις επόμενες δεκαετίες.\nΚαταφύγιο στην αφαίρεση\nΗ χρήση φυσικού αερίου ως μεταβατικό καύσιμο δεν μπορεί να περιορίσει αρκετά την κλιματική αλλαγή, άρα συμπληρωματικά θα απαιτηθεί αφαίρεση διοξειδίου του άνθρακα από την ατμόσφαιρα, με συλλογή και αποθήκευσή του. Η απαιτούμενη ποσότητα αφαίρεσης μέχρι το 2100, είναι τεράστια: 15 φορές οι εκπομπές ανθρακούχων αερίων του 2017. Μάλλον όμως είναι μονόδρομος για να εκπληρωθούν οι δεσμεύσεις της Συμφωνίας του Παρισιού για το κλίμα, δηλαδή να παύσει «όσο γίνεται νωρίτερα» η αύξηση των εκπομπών αερίων θερμοκηπίου, με στόχο να επιτευχθεί σταθεροποίηση του άνθρακα στην ατμόσφαιρα «μέσα στο δεύτερο μισό του αιώνα», ώστε να περιορισθεί η άνοδος της μέσης θερμοκρασίας «σε 1,5 βαθμό Κελσίου σε σχέση με την προβιομηχανική εποχή».\nΘεωρητικά, η αφαίρεση διοξειδίου του άνθρακα από την ατμόσφαιρα μπορεί να γίνει με πολλούς τρόπους, μερικοί από τους οποίους δεν έχουν μελετηθεί αρκετά, ενώ ορισμένοι έχουν αρνητικές περιβαλλοντικές επιπτώσεις: 1) Ο πιο φυσικός είναι η φύτευση νέων δασών και η σωστή συντήρησή τους, οπότε, καθώς αυξάνονται, αποθηκεύουν άνθρακα στην βιομάζα τους και στο έδαφος. Επίσης, η αποκατάσταση φυσικών οικοσυστημάτων, όπως οι υγρότοποι 2) Αύξηση της περιεκτικότητας του εδάφους σε άνθρακα, είτε με κατάλληλες γεωργικές πρακτικές είτε με εισαγωγή επεξεργασμένης βιομάζας 3) Λίπανση της θάλασσας με θρεπτικά υλικά για να αυξηθεί η φωτοσύνθεση, άρα η δέσμευση διοξειδίου του άνθρακα 4) Χρησιμοποίηση ξύλου ή άλλης μορφής βιομάζας ως οικοδομικό υλικό 5) Χρησιμοποίηση πετρωμάτων που απορροφούν διοξείδιο του άνθρακα 6) Προσθήκη στην θάλασσα ιόντων ασβεστίου για επιτάχυνση της φυσικής παραγωγής ανθρακικού ασβεστίου 7) Χρησιμοποίηση τσιμέντου με μεγαλύτερη περιεκτικότητα σε άνθρακα 8) Βιομηχανική δέσμευση του διοξειδίου του άνθρακα από την ατμόσφαιρα και αποθήκευσή του σε γεωλογικούς σχηματισμούς.\nΤο φυσικό αέριο μοιάζει να είναι αναπόφευκτος εταίρος στην παγκόσμια προσπάθεια μετριασμού της κλιματικής αλλαγής, αλλά, πέραν αυτού, χρειάζονται πολύ περισσότερα. Αποφασιστικό ρόλο θα παίξουν η όλο και χαμηλότερη τιμή των ΑΠΕ, η επίτευξη υψηλής οικονομικής μεγέθυνσης με χαμηλή κατανάλωση ενέργειας, η πρόοδος στις τεχνολογίες αφαίρεσης διοξειδίου του άνθρακα από την ατμόσφαιρα, αλλά και η εξέλιξη των γεωπολιτικών ισορροπιών. Δημόσιες πολιτικές για το κλίμα αναπτύσσονται στην ΕΕ και σε πολλές άλλες χώρες, αργά ή γρήγορα θα ακολουθήσουν αναγκαστικά και οι ΗΠΑ. Ίσως όμως η καθοριστική συμβολή να προέλθει από την παρατηρούμενη κινητοποίηση της ιδιωτικής επιχειρηματικότητας.\nAgnia Grigas (2017). The New Geopolitics of Natural Gas. Harvard University Press\nΕτικέτες Κίμων Χατζημπίρος Οικολογία


17 | Ιανουαρίου | 2012 | orologion\nArchive for Ιανουαρίου 17, 2012\nΙανουαρίου 17, 2012 jinmiraisai\tΣχολιάστε\nΤα Greeklish (Γκρίκλις), από τις λέξεις greek (ελληνικά) και english (αγγλικά), γνωστά και ως Grenglish, Λατινοελληνικά ή Φραγκολεβαντίνικα, είναι η ελληνική γλώσσα γραμμένη με το λατινικό αλφάβητο. Είναι ένα είδος μεταγραφής. Διαβάστε περισσότερα…\nΜήπως Είσαι Εθισμένος στο Sex;\nΙανουαρίου 17, 2012 filosophyp\tΣχολιάστε\nΤελικά υπάρχει εξάρτηση από το σεξ ή είναι μια εφεύρεση όλων αυτών που χρειάζονται μια δικαιολογία όταν τους πιάνει η γυναίκα τους να ξενοκοιμούνται; Η αλήθεια είναι πολύ σκοτεινότερη από το τι συνέβη στην κρεβατοκάμαρα του Tiger Woods\nΕχει περάσει πάνω από ένας χρόνος από τότε που συνέβη κι άκουσες ένα κάρο αστεία κι άλλες τόσες εκδοχές. Οταν όμως συνέβη, κανείς δεν μπορούσε να το πιστέψει. Ο δισεκατομμυριούχος και γυαλιστερός Tiger Woods παραδέχτηκε (χάρη σε μία εφημερίδα, ένα ατύχημα με το αυτοκίνητο και τον αξιοθαύμαστο χειρισμό ενός μπαστουνιού γκολφ από τη γυναίκα του) σαν ένας σεξομανής, ένας κατά συρροήν άπιστος. Μέσα σε λίγες εβδομάδες, ένας μικρός στρατός από 20χρονες πορνοστάρ, «συνοδούς» και πόρνες είχαν βγει για να πουν τη δική τους ιστορία για τις ώρες που πέρασαν πάνω στον Tiger Woods. Μετά από ένα γιγαντιαίο διαζύγιο και μείον μία σύζυγο, ο Woods είναι ελεύθερος να κυνηγήσει όποια τρύπα θέλει, είτε μία από τις 18 του γηπέδου του γκολφ είτε μία από τα 6 δισεκατομμύρια που κυκλοφορούν ελεύθερες στον κόσμο. Διαβάστε περισσότερα…\nΑΠOΡΡΗΤΟ VIDEO: H κυβέρνηση των ΗΠΑ αποθηκεύει τεράστιες ποσότητες τροφίμων σε υπόγεια βάση!\nΤο βίντεο διέρρευσε ένας νεαρός εργαζόμενος εκεί blogger…\nMάλλον όχι για πολύ ακόμα, γιατί αυτό το επίπεδο της βάσης που έβγαλε το βίντεο είναι TOP LEVEL SECURITY.\nΓιγάντια υπόγεια Στρατιωτική Βάση αποθήκευσης τεραστίων ποσοτήτων τροφίμων! Οι υπόγειες σήραγγες είναι τόσο μεγάλες που μπαίνουν ολόκληρες νταλίκες για την εναπόθεση των τροφίμων.\nΓιατί, όμως, οι Αμερικάνοι μαζεύουν τρόφιμα σε τέτοια ποσότητα και μάλιστα σε υπόγεια βάση, με ένα τόσο υψηλό επίπεδο ασφαλείας; Μήπως ξέρουν κάτι που εμείς δεν το ξέρουμε;;; Διαβάστε περισσότερα…\nΓ.ΣΤΙΓΚΛΙΤΣ: Δεν είναι λύση τα μέτρα λιτότητας στην κρίση\nΟ νομπελίστας οικονομολόγος Γιόζεφ Στίγκλιτς δήλωσε σε τηλεοπτική συνέντευξη που παραχώρησε στο…\nBloomberg ότι τα μέτρα λιτότητας αποτελούν μια λανθασμένη λύση στο πρόβλημα της κρίσης.\n«Οι ευρωπαϊκές πιέσεις για δημοσιονομική λιτότητα δεν είναι ο σωστός τρόπος για την καταπολέμηση της κρίσης στην Ευρώπη και μπορεί να βλάψει την εμπιστοσύνη», δήλωσε ο κορυφαίος οικονομολόγος.\nΔΕΙΤΕ:Σπηλιές από πάγο- Εικόνες που κόβουν την ανάσα\nΒαθιά κάτω από την επιφάνεια του μεγαλύτερου παγετώνα της Ευρώπης, συναντάμε την αιθέρια ομορφιά των παρακάτω φωτογραφιών.\nΟ Skarphedinn Thrainsson ρίσκαρε τη ζωή του για να καταφέρει να απαθανατίσει με το φακό του τις εκπληκτικές αυτές εικόνες σε θερμοκρασία -120 βαθμών Κελσίου κάτω από το Vatnajokull στη νότια Ισλανδία. Διαβάστε περισσότερα…\nΉ αλλιώς η ευτυχία μιας γυναίκας βρίσκεται… σε ένα σεξουαλικό κόσμο δίχως όρια. Πλέον δεν το αμφισβητεί κανείς. Όσο και αν στο παρελθόν διάφορες σεξουαλικές συνήθειες, επιθυμίες και προτιμήσεις κατακρίνονταν από διάφορους που έριχναν στον πυρ το εξώτερον όσες θα τολμούσαν έστω και να σκεφτούν κάτι παραπάνω από την ιεραποστολική» στάση, ευτυχώς πια οι αντιλήψεις άλλαξαν. Διαβάστε περισσότερα…\nΣυνθήματα σε τοίχους !…Δείτε πόσο έξυπνα είναι…\nΙανουαρίου 17, 2012 filosophyp\t1 Σχολιο\n«Κολόμβε, γαμώ την περιέργειά σου»\n«Φονιάδες των Ψαριών, Πελεκάνοι»\n(οδός Γερουλάνου, Αργυρούπολη) Διαβάστε περισσότερα…


Θεσπιακά Blog: Έκλεισε το κεφάλαιο του ονόματος και ανοίγει η αυλαία της αντιμετώπισης των προβλημάτων όλων των δημοτών\nΈκλεισε το κεφάλαιο του ονόματος και ανοίγει η αυλαία της αντιμετώπισης των προβλημάτων όλων των δημοτών\nΜε κατάμεστη την αίθουσα του Δημοτικού Συμβουλίου, με εκτεταμένες αναφορές στην ιστορία, με ένταση, απρόοπτα και ψηφοφορίες έληξε αργά το βράδυ η συνεδρίαση του Δημοτικού Συμβουλίου του Δήμου Αλιάρτου-Θεσπιών, όπως θα λέγεται και επίσημα στο εξής ο Δήμος.\nΣτην συνεδρίαση αυτή, αποφασίσθηκε με ψήφους 16 υπέρ έναντι 9 κατά να αποτελέσει ιστορική έδρα του Δήμου η Άσκρη.\nΕπίσης αποφασίσθηκε με ψήφους 19 υπέρ και 6 κατά να προστεθεί στην ονομασία του Δήμου το όνομα των Θεσπιών και έτσι στο εξής να ονομάζεται Δήμος Αλιάρτου-Θεσπιών. Στην ψηφοφορία αυτή ο συνδυασμός της μείζονος αντιπολίτευσης του κ. Βίτση ψήφισε κατά της προσθήκης του ονόματος των Θεσπιών στον τίτλο του Δήμου με το επιχείρημα ότι είναι άκαιρο, δεν έχει προηγηθεί σχετική διαβούλευση και δεν υπάρχει η απαραίτητη συναίνεση ενώ υπέρ ψήφισαν οι δημοτικοί του Σύμβουλοι Μπόγρης Σπύρος, Δρίτσας Σωτήριος και Καλόγρηα Αθηνά καθώς και ο Δημοτικός Σύμβουλος Κλεφτογιάννης.\nΚατόπιν τούτων, απρόοπτη αλλά δίκαια κρίθηκε από πολλούς η δήλωση που έγινε από τον Δημοτικό Σύμβουλο Σωτήριο Δρίτσα ότι η συμμετοχή των Θεσπιέων στο συνδυασμό του κ. Βίτση ήταν αποτέλεσμα της υπόσχεσής του για προσθήκη του ονόματος των Θεσπιών στον τίτλο του Δήμου αν η παράταξη του κ. Βίτση εκλεγόταν ως Δημοτική Αρχή. Ακολούθησε δήλωση ανεξαρτητοποίησης του Σωτ. Δρίτσα και της Αθηνάς Καλόγρηα από τον συνδυασμό του κ. Βίτση.\nΑξιοσημείωτο επίσης γεγονός είναι η καταγγελία από όλες σχεδόν τις πλευρές της ανάμειξης της κ. Τσόνογλου στις διαδικασίες του Δήμου.\nΘα ακολουθήσουν αναρτήσεις με βίντεο από την ομιλία του Δημάρχου Γ. Ντασιώτη, βίντεο με διάφορα ευτράπελα που συνέβησαν στην Συνεδρίαση και άλλο ρεπορτάζ.\nΑναρτήθηκε από Θεσπιακά στις 12:23 π.μ.\nΟ ΝΤΑΣΙΩΤΗΣ ΑΠΟΔΕΙΧΤΕΙΚΕ ΛΕΒΕΝΤΗΣ.ΟΤΙ ΕΙΠΕ ΤΟ ΕΚΑΝΕ ΚΑΙ ΜΠΡΑΒΟ\n12 Φεβρουαρίου 2011 - 2:23 π.μ.\nΠολλά απαδείχτηκαν στη συνεδρίαση του Δημοτικού Συμβουλιου,που είχε ως κύριο θέμα την προσθήκη στην ονομασία του Δήμου Αλιάρτου,που στο εξής- μετά την συντριπτική πλειοψηφία της απόφασης του Δημοτικού Συμβουλίου ,19 υπέρ και 6 κατά- θα ονομάζεται ΔΗΜΟΣ ΑΛΙΑΡΤΟΥ - ΘΕΣΠΙΩΝ .\nΟι παρεμβάσεις της μειοψηφίας αποδείχτηκαν μικρόψυχες παραπλανητικες χωρίς ουσία παρά μόνο εκτός που ήταν να βγάλουν την πίκρα τους από την ήττα τους στις εκλογές,θέλαν πάση θυσία να κατηγορήσουν το κ.Ντασιώτη το νέο Δήμαρχο με ανυπόστατες κατηγορίες λάσπης με ανάξια λόγια που δεν έπειθαν ούτε τους παραπληροφορημένους υποστηριχτές που φωνασκούσαν όσο περνούσε η ώρα όλο και λιγότερο.Ο κ.Βίτσης και η παρέα του πήγαν για μαλί και βγήκαν κατακουρεμένοι.\nΑποδείχτηκε περίτρανα ότι ο Δήμαρχος κ.ΝΤΑΣΙΩΤΗΣ,είναι ένας άξιος άνθρωπος και με τις παρεμβάσεις του απέδειξε ότι μπορεί και θέλει να προσφέρει στους Δημότες ότι το καλύτερο είναι δυνατόν σε αυτές τις δύσκολες οικονομικές συνθήκες.\nΟσο για τους Θεσπιείς δημοτικούς Συμβούλους του κ.Βίτσι..\nπου αναδιπλώθηκαν...κάλλιο αργά παρά ποτέ,στη πορεία θα γίνουν καλύτεροι κυριαρχούμενοι από το Θεσπιακό πνεύμα ενότητας - δημιουργίας με την σχετική ταπεινότητα αξιοπρέπειας για το γενικό καλό. Ξ.Μ.\nΑκόμα και οι κάτοικοι άλλων Δήμων είχαν καταλάβει το δίκαιο του αιτήματος εδώ όμως παρατηρούμε οτι:\nΔεν κέρδισε ο Ντασιώτης.\nΚέρδισαν όλοι αυτοί που αφουγκράστηκαν σωστά την θέληση του λαού των δύο πόλεων. Δεν κέρδισε ο λαός των Θεσπιών αλλά ο λαός του Αλιάρτου που:\n1. Έδωσε ένα χέρι αλληλεγγύης στις Θεσπιές για να ζήσουν και οι δύο πόλεις αρμονικά μαζί .\n2. Έδωσε ένα ισχυρό χαστούκι στους πολιτικάντιδες που αγνόησαν μια ολόκληρη ιστορική πόλη χωρίς αιτιολογία και τους εξαφάνισε από τον πολιτικό χώρο.\n3. Ανακάλυψε ένα νέο δήμαρχο , ένα νέο πολιτικό πρόσωπο που ξέρει να κρατά τον λόγο του και τολμά να αψηφά τις πολιτικές συνέπειες όταν ενεργεί για το καλό του τόπου του.\n4. Τέλος και το σημαντικότερο δημιούργησε την ιστορική αρχή για να κάνουν το ίδιο και άλλες πόλεις στην Ελλάδα.\nΑΥΤΗ ΕΙΝΑΙ ΜΙΑ ΝΙΚΗ ΤΟΥ ΛΑΟΥ ΣΤΗ ΚΥΡΙΟΛΕΞΙΑ\n12 Φεβρουαρίου 2011 - 11:01 π.μ.\nΤο χθεσινό δημοτικό συμβούλιο του Δήμου Αλιάρτου - Θεσπιών απέδειξε την πολιτική υπόσταση της νέας δημοτικής αρχής και όλων των δημοτικών συμβούλων, συμπολίτευσης και αντιπολίτευσης. Θερμά συγχαρητήρια για τη γενναιότητα και την πολιτική ακεραιότητα που επέδειξε ο νέος Δήμαρχος κ. Ντασιώτης, καθώς και για το πνεύμα συνεργασίας και ισότητας που επιθυμεί να εδραιώσει στο Δήμο μας. Θερμότατα συγχαρητήρια και στους κ.κ. Δημοτικούς Συμβούλους, κ. Αθηνά Καλόγρηα και κ. Σωτήριο Δρίτσα, που διαχώρισαν τη στάση τους από την στείρα αντιπολίτευση του κ. Βίτση, ο οποίος δεν φάνηκε αντάξιος της εμπιστοσύνης των θεσπιέων και δεν ανταποκρίθηκε στις προεκλογικές του δεσμεύσεις. Οι Θεσπιείς είναι υπερήφανοι και ανεξάρτητοι. Είμαστε σίγουροι ότι θα παραμείνουν ανεξάρτητοι σε όλες τους τις αποφάσεις.\n12 Φεβρουαρίου 2011 - 12:30 μ.μ.\nΕγω λεω μπραβο στον Σωτηρη!!!\nΕιναι εργατικος, ευθυς, δικαιος παντα παρων στις μεγαλες μαχες.\nΑς του συγχωρησουμε λιγο τον αυθορμητισμο αφου ανθρωποι με καθαρα χερια ειναι σημερα το ζητουμενο.\n12 Φεβρουαρίου 2011 - 12:34 μ.μ.\nόλοι μας έχουμε ανάγκη απο ανθρώπους ευθείς...και αυτό έγινε χθες!!!!\nόσοι έχουν τα κότσια να είναι ειληκρινείς ...θα μείνουν αλόβητοι και θα συνεχίσουν...\n12 Φεβρουαρίου 2011 - 12:38 μ.μ.\nκαι τωρα συγχωριανοί θεσπιείς τι εχουμε να πούμε για τον Ντασιώτη που δεν τον στηρίξαμε;\n12 Φεβρουαρίου 2011 - 2:17 μ.μ.\nΗ συνεδρίαση του Δ.Σ. για την μετονομασία του δήμου μας δεν απέδειξε τίποτα για μας που από την αρχή είμασταν με τον Πελώνη και τον Ντασιώτη, γενικώτερα με την ΚΙΝΗΣΗ. Το περιμέναμε και αν δεν έγινε στο πρώτο Δ.Σ. η αλλαγή ήταν για να δούμε λίγο το θέμα τεχνικά, δηλαδή πως πρέπει να είναι η απόφαση για να μην την γυρίσει πίσω η περιφέρεια. Βέβαια παρόλο που οι Θεσπιείς έριξαν τόνους λάσπη στον Πελώνη και την ΚΙΝΗΣΗ πρέπει να καταλάβουν ή μάλλον καλύτερα να γνωρίζουν ότι άνθρωποι σαν τον ΠΕΛΩΝΗ και τον ΝΤΑΣΙΩΤΗ βγαίνουν σπάνια και είναι ευτύχημα που ασχολούνται με τα κοινά. Το λέει κάποιος που τυχαίνει να τους γνωρίζει πολύ καλά και τους δύο. η ξεροκεφαλιά ορισμένων και η απειρία κάποιων αλλά και ο καιροσκοπισμός κάποιων καρεκλοκένταυρων παρέσυραν τους Θεσπιείς σε λάθος εκτίμιση. Τώρα ήρθε η ώρα να επανορθώσουν να καλέσουν στο χωριό τον ΝΤΑΣΙΩΤΗ και τον ΠΕΛΩΝΗ και να τους ζητήσουν δημόσια συγνώμη, να τους κάνουν και ένα ωραίο τραπέζι στον Πιλάτο, να πιούνε και λίγα σταυρωτά και την επόμενη φορά μονοκούκι ΝΤΑΣΙΩΤΗ και ΠΕΛΩΝΗ. Πως τα φέρνει η ζωή να μας σώσει ένας μαυρομματαίος. γαυτό άλλη φορά να καταλάβουμε ότι δεν έχουμε εχθρους αλλά μόνοι μας δημιουργούμε την μοίρα μας. Φαντοζόσαστε να είχε βγει ο Βίτσις. ακόμα μία ιδέα, μήπως στο μνημείο τπυ ΚΕΛΕΠΗ π΄ρεπει να μνημονεύσουμε και τους νέους ευεργέτες μας ΝΤΑΣΙΩΤΗ και ΠΕΛΩΝΗ.\n12 Φεβρουαρίου 2011 - 5:01 μ.μ.\nΟ δήμαρχος Κος Ντασιώτης απέδειξε με περισσό σθένος ότι είναι άνθρωπος των έργων και όχι μόνο των λόγων. Μπράβο του γιατί με τέτοιες ενέργειες δείχνει τον δρόμο για μια νέα φιλοσοφία ανάπτυξης βασισμένη στην ομόνοια, την ομοψυχία και την αγάπη προς τον δήμο.\nΕίναι αλήθεια ότι ο λαός των Θεσπιών δεν τον τίμησε με την ψήφο του στις περασμένες δημοτικές εκλογές. Γιατί άραγε; Η λήθη είναι το χειρότερο στοιχείο μιας κοινωνίας. Αισθάνομαι την ανάγκη να υπενθυμίσω στους όψιμα πανηγυρίζοντες τα παρακάτω:\n1. Όταν τα δημοτικά συμβούλια των Καποδιστριακών Δήμων λάμβαναν εισηγητικές αποφάσεις περί συνενώσεων δήμων, περί εδρών και περί του νέου χάρτη του σχεδίου Καλλικράτης, το σύνολο των δημοτικών συμβούλων συνεδρίαζε πίσω από κλειστές πόρτες και με πρωτοφανή μυστικοπάθεια δρομολογούσε τις εξελίξεις για τη συνένωση του δήμου Θεσπιέων με το Δήμο Αλιάρτου. Δεν έμαθε κανένας τίποτε παρά μόνο όταν όλα είχαν τελειώσει. Αυτό άλλωστε ομολογήθηκε και εχθές στο δημοτικό συμβούλιο όταν ο πρόεδρος του συμβουλίου σε μια αποστροφή του λόγου του ανέφερε ότι για τη σύσταση του δήμου Αλιάρτου εργάστηκαν και πολλοί από τα δημοτικά διαμερίσματα του Δήμου Θεσπιέων.\n2. Όταν ιδρύεται ο νέος δήμος και οι κολεγιές των βουλευτών αποφασίζουν να ορίσουν σαν έδρα την Αλίαρτο δεν μιλάει κανείς. Μέτρησαν κεφάλια και έκοψαν αναλόγως. Όμως ούτε το μέτρημα δεν έκαναν καλά.\n3. Όταν το όνομα του νέου Δήμου είναι Αλίαρτος δεν μιλάει κανείς.\n4. Όταν πλησιάζουν οι εκλογές όμως όλοι αρχίζουν να κινούνται. Αρχίζουν όλοι να παλεύουν για τα αυτονόητα και η σπέκουλα της ιστορίας των Θεσπιών ξεκινά. Κίνηση πολιτών αναρτά απόφασή της να αλλάξει το όνομα του νέου Δήμου. Είναι οι ίδιοι άνθρωποι που πριν λίγο καιρό μεθόδευσαν την απώλεια τόσο της έδρας όσο και της ονομασίας. Είναι οι ίδιοι άνθρωποί που εμφανίστηκαν εχθές ως λόγιοι νονοί ενός ονόματος, μιας έννοιας, μιας ιστορίας, ενός παγκοσμίου συμβόλου και εξυπηρέτησαν τις μικρόψυχες τοπικιστικές, προσωπικές μικροφιλοδοξίες εις βάρος όλων των υπολοίπων.\nΕλπίζω να έγινε αντιληπτό γιατί ο Κος Ντασιώτης δεν τιμήθηκε από το λαό των Θεσπιών στις προηγούμενες εκλογές. Όταν προσφέρεις πολιτική στέγη σε εκείνους που μεθόδευσαν την υποβάθμιση ενός τόπου με σπουδή και πολιτικάντικες πρακτικές δεν περιμένεις νομίζω και να ψηφιστείς.\nΑφού λοιπόν φρεσκάραμε λίγο τη μνήμη μας, μπορούμε σφαιρικά να σχολιάσουμε τη χθεσινή απόφαση του δημοτικού συμβουλίου περί μετονομασίας του Δήμου Αλιάρτου. Στο σημείο αυτό τίθεται το εξής ερώτημα: Το θέμα ετέθη μόνο του ή σε συνδυασμό με κάποιο άλλο; Η απάντηση είναι ότι η μετονομασία του δήμου αποφασίζεται παράλληλα με τον ορισμό ιστορικής έδρας στην Άσκρη Θεσπιών. Εξηγώ πολύ απλά τη μικροπολιτική τους λογική: Αφού ικανοποιήσουμε το αυτονόητο αίσθημα των πολιτών των Θεσπιών περί ονομασίας επιβάλλεται να κερδίσει κάτι και κάποιος άλλος έστω και αν η θέση του δεν συνάδει με τον τίτλο που θα του αποδώσουμε. Αυτός ο άλλος είναι η Άσκρη Θεσπιών. Αφού λοιπόν σκοπίμως αφαιρούμε κομμάτια της ιστορίας με τη μνημειώδη ονομασία του νέου δήμου ως δήμου Αλιάρτου, ερχόμαστε οι ίδιοι μετά από λίγο καιρό να επαναφέρουμε την τάξη δίκην συνθετικής ονομασίας και ταυτόχρονα αφαιρούμε το δικαίωμα του πλέον αναγνωρίσιμου ιστορικά τόπου του δήμου όπως εχθές συνομολογήθηκε να διαδραματίσει τον ρόλο για τον οποίο μπαίνει στην ονομασία του δήμου, τον ρόλο της ιστορικής αναγνωρισιμότητας.\nΕιπώθηκε εχθές ότι δεν υπάρχει τρόπος να ζυγίζεις την ιστορία. Η ρήση αυτή είναι παντελώς λανθασμένη. Αν ιστορία είναι το σύνολο πεπραγμένων και μη από το σύνολο των ανθρώπων σε έναν τόπο, τότε αξιολόγηση της είναι ο αντίκτυπος των ιστορικών γεγονότων και η επίδρασή τους στο μέλλον. Δεν πρόκειται για ζυγαριά αλλά για αξιολόγηση. Με τις ανωτέρω παραδοχές οι ιστορικοί έχουν ήδη αποφανθεί ότι η μάχη των Θερμοπυλών έκρινε την έκβαση των Περσικών Πολέμων η οποία εάν ήταν θετική ο δυτικός πολιτισμός δεν θα υπήρχε σήμερα. Η αντίστοιχή αξιολόγηση για το έργο του Ησιόδου, ο οποίος καταγόταν από την Άσκρη Θεσπιών- Θεσπιές το κράτος και Άσκρη ο ποιμενικός οικισμός, αναγνωρίζει τη συμβολή του στη φιλοσοφία και τη μυθολογία. Πως όμως μπορεί να συγκριθεί το φιλοσοφικό έργο με την έκβαση του δυτικού πολιτισμού; Πως η οικειοθελείς αυτοθυσία και προσφορά ανθρώπινων ψυχών μπορεί να συγκριθεί με φιλοσοφικά και μυθολογικά έργα;\nΗ ιστορική έδρα είναι μια έκφραση αποτελούμενη από τον επιθετικό προσδιορισμό ιστορική αλλά και το ουσιαστικό έδρα. Τα περί ιστορικής αναλύθηκαν. Σε ότι αφορά τα περί έδρας αναφέρεται ότι η έδρα θα πρέπει να εκπληρώνει συγκεκριμένες προϋποθέσεις σχετικές τόσο με την ιστορικότητα όσο και με την έδρα. Ως ιστορική θα πρέπει να είναι αναγνωρίσιμη. Το μνημείο στις Θερμοπύλες αλλά και η αναφορά σε πληθώρα έντυπων και ηλεκτρονικών συγγραμμάτων αλλά και σε οδικούς χάρτες γεωχωρικών δεδομένων αξιολογεί τις Θεσπιές ως τον καταλληλότερο τόπο. Επιπρόσθετα ως έδρα τέως δήμου διαθέτει τις ανάλογες υποδομές αλλά και εμπειρία για να στεγάσει εκδηλώσεις. Αν κανείς κοιτάξει τον χάρτη θα παρατηρήσει ότι οι Θεσπιές είναι το γεωγραφικό κέντρο του τέως δήμου Θεσπιέων. Ως κέντρο είναι και πόλος ισόρροπης ανάπτυξης για το σύνολο της δημοτικής περιφέρειας Θεσπιών. Τι άλλο θα πρέπει να έχει τόπος μας για να γίνει ιστορική έδρα; Για πολλούς δεν θα έπρεπε να υπάρχει. Για άλλους θα πρέπει να αφανιστεί. Για εμάς όμως που γεννηθήκαμε και μεγαλώσαμε εκεί θα πρέπει πάντα να είναι ο φωτεινός λύχνος που θα μας θυμίζει από πού ξεκινήσαμε και που θα καταλήξουμε αλλά και τι σημαίνει να αγωνίζεσαι για τον τόπο σου.\nΚαλορίζικος ο επαναβαπτισμός του 50%\nΟ αγώνας συνεχίζετα…\n12 Φεβρουαρίου 2011 - 5:44 μ.μ.\n1. Τόσο δύσκολο είναι να πεις ευχαριστώ σε εναν μαυρομματαίο\n2. Οι θεσπιές δεν είναι το κέντρο του κόσμου και βέβαια του δήμου, μυαλό δεν βάζετε βλέπω\n3.αν δεν ήθελε ο πελώνης το θεσπιές χανόταν, όπως και αν δεν ήταν οι θεσπιές οι πέρσες κλπ. πρεπει αυτό να το καταλάβετε γιατί αλλιώς στον δεύτερο καλλικλατη που έρχεται .....\n4. ψακτε καλύτερα το πως χάθηκε το όνομα, αν αυτό σας καίει μην ακούτε τι λέει ο κόκας\n5.κυριώς αλλάξτε θεσπιείς μυαλό, η ΠΡΟΓΟΝΟΛΑΤΡΕΙΑ και η ΠΡΟΓΟΝΟΠΛΗΞΙΑ ΑΛΛΆ ΚΑΙ Ο ΘΥΜΌς ΠΟΥ ΜΑς ΈΣΩΣΕ ΈΝΑς ΜΑΥΡΟΜΜΑΤΑΊΟς Ο πελωνησ ΕΊΝΑΙ ΚΑΚΌς ΣΎΜΒΟΥΛΟς.\n6. Υα του παλιού δήμου θεσπιέων να το χωνέψετε αυτό τα κανονίζει ο σύντροφος ΠΕΛΩΝΗΣ καλώς ή κακώς και τα κανιονίζει καλώς, χωρίς εμπάθεια για τις θεσπιές, το απέδειξε.\n7. δεν φταίνε οι άλλοι για τα κακά μας και τα χάλια μας\n8 κοιτάχτε να ξημερώσετε σήμερα με το καλο που σας βρ΄ήκε από εκεί που δεν το περιμενατε\n9. ο πελώνης δουλεύει για σας και εσείς ακό9μη να το καταλάβετε\n10. βαρέθηκε με την στενοκεφαλιά σας...σύντροφοι μου αγαπημένοι\n12 Φεβρουαρίου 2011 - 6:42 μ.μ.\nΑα για την πίεση καλό είναι το ανταλατ και αμέσου δράσεως\n12 Φεβρουαρίου 2011 - 6:44 μ.μ.\nΟ ανώνυμος Μαυρομματαίος, μάλλον, φίλος των 5.05΄, βρίσκεται εκτός της ενωτικής ανανεωτικής αυτοδιοικητικής γραμμής Ντασιώτη και τον ανακαλώ στην τάξη.\nΜε δεδομένο το ότι στις Δημοτικές εκλογές πρυτανεύουν τα προσωπικά κριτήρια και το ότι στον συνδυασμό Ντασιώτη συμμετείχε μόνο μία υποψήφια από τις Θεσπιές ενώ οι υποψήφιοι από το Μαυρομμάτι ήταν υπερδεκαπλάσιοι αυτό αποδεικνύει ότι ο Ντασιώτης έλαβε ποσοστό 500% μεγαλύτερο στις Θεσπιές από ότι στο Μαυρομμάτι στον πρώτο γύρο.\nΕπίσης, με δεδομένη την αποχή κατά τον δεύτερο γύρο, παρατηρήθηκε το μοναδικό φαινόμενο οι Θεσπιές να δίνουν όχι μόνο μεγαλύτερο ποσοστό αλλά και απόλυτο αριθμό ψήφων μεγαλύτερο από όλες τις τοπικές κοινότητες στον Ντασιώτη στον δεύτερο γύρο.\nΑυτά για την αποκατάσταση της αλήθειας και τώρα ας κοιτάξουμε μπροστά και όχι πίσω.\nκυριε διαχειριστή που ειναι τα βιντεο απο την συνεδριαση του Δ.Σ. που υποσχεθηκες;\n12 Φεβρουαρίου 2011 - 10:07 μ.μ.\nΑΠΟΒΙΤΣΙΟΠΟΙΗΘΗΚΑΝ ΑΦΟΥ ΠΡΩΤΑ ΑΔΕΙΑΣΤΗΚΑΝ.\nΟΧΙ ΣΤΗ ΛΗΘΗ!!!!!!!!!!!\nΠΟΣΗ ΑΧΑΡΙΣΤΙΑ ΣΕ ΑΥΤΟΥΣ ΠΟΥ ΤΗΡΗΣΑΝ ΤΟ ΛΟΓΟ ΤΟΥΣ ΚΑΙ ΠΟΣΗ ΜΙΚΡΟΨΥΧΙΑ ΑΠΟ ΑΥΤΟΥΣ ΠΟΥ ΔΕΝ ΤΟ ΑΝΑΓΝΩΡΙΖΟΥΝ. ΕΥΤΥΧΩΣ ΠΟΥ ΔΕΝ ΒΓΗΚΕ Ο ΣΥΝΔΥΑΣΜΟΣ ΤΟΥ ΚΥΡΙΟΥ ΒΙΤΣΗ ΓΙΑΤΙ ΔΕΝ ΘΑ ΕΙΧΑΜΕ ΟΥΤΕ ΑΥΤΟ ΤΟ 50% ΤΕΛΙΚΑ.\nΟΧΙ ΣΤΗ ΛΗΘΗ!!!!!!!!!!!!\n12 Φεβρουαρίου 2011 - 11:26 μ.μ.\nΟΤΑΝ ΕΝΑΣ ΚΑΝΕΙ ΛΑΘΟΣ ΠΡΟΣΠΑΘΕΙ ΝΑ ΤΟ ΔΙΟΡΘΩΣΗ ΕΤΣΙ ΚΑΙ Ο ΤΕΩΣ ΔΗΜΑΡΧΟΣ ΘΕΣΠΙΩΝ ΕΠΡΑΞΕ ΓΙΑΤΙ ΟΦΕΙΛΕ ΝΑ ΤΟ ΠΡΑΞΕΙ . ΣΥΓΧΑΡΗΤΗΡΙΑ ΣΤΟΝ ΣΥΝΔΙΑΣΜΟ ΤΟΥ Κ. ΝΤΑΣΙΩΤΗ ΚΑΙ ΣΤΟΝ ΤΕΩΣ.\n13 Φεβρουαρίου 2011 - 7:34 π.μ.\nΌπως πολύ σωστά ανέλυσε ο ανώνυμος 5:40 & 5:44 τα όποια εύσημα ανήκουν στον Ντασιώτη ο οποίος απλά τήρησε την υπόσχεσή του. Φαίνεται όμως ότι τον Πελώνη τον πείραξε τόσο πολύ η απώλεια της καρέκλας του Δημαρχου που μηχανεύεται τρόπους για να μειώσει τους Θεσπιείς, χαρακτηρίζοντας ως ιστορική έδρα την Ασκρη. Αλήθεια το σκέφτηκε πολύ; Ντασιώτη αν δεν το κατάλαβες η παρέα που συνεργάστηκες προεκλογικά έχει αρχίσει να επιβάλλει την ατζέντα της κι εσύ νομίζεις πως συναινείς στην ενότητα. Αν δεν κάνω λάθος έχεις βάλει τους λύκους να φυλάνε τα πρόβατα (δες αρμοδιότητες αντιδημάρχων).\nΣε συμβουλεύω να αναλάβεις περισσότερες πρωτοβουλίες γιατί είσαι πιο έξυπνος απ' όσο νομίζουν οι αετονύχηδες διπλανοί σου και γιατί το καλό σου συμβαδίζει με το καλό των πολιτών.\nΌσο για τις νουθεσίες του Ξ.Μ προς τους Θεσπιείς που αντιστάθηκαν στις ορέξεις του κάθε τυχοδιώκτη, έχω να παρατηρήσω ένα μόνον. "Αν ψήφιζαν οι κότες θα τους είχες γράψει στα αρχίδια σου"\n13 Φεβρουαρίου 2011 - 1:48 μ.μ.\nTο κλίμα αρχίζει να χαλάει γιαυτό ας αλλάξουμε θέμα.\nΥπάρχει τεχνικό πρόβλημα με τα 2 κατατοπιστικά βιντεάκια που έχουμε υποσχεθεί. Γίνεται συνεχής προσπάθεια να τα ανεβάσουμε. Αν τελικά δεν το κατορθώσουμε ζητάμε προκαταβολικά συγνώμη.\n13 Φεβρουαρίου 2011 - 2:03 μ.μ.\nΟ Πελώνης προεκλογικά για μας που τον ζήσαμε όπου στεκόταν και όπου καθόταν μιλούσε περισσότερο για Ντασιώτη, από όλους μας, και εμείς τον παροτρύναμε να μιλάει λίγο περισσότερο για τον ευατό του. Η εισηγησή του στο Δήμο για την μετονομασία θα μείνει στην ιστορία. Θα ήθελα το μπλοκ σας να την βρει και να την δημοσιεύσει. Θεσπιείς συντροφοί μου ας βάλουμε μυαλό έστω και την υστάτη τούτη ώρα. ας μην είμαστε αχάριστοι, ας είμαστε δίκαιοι με την ιστορία. Η πολιτεία σύντροφοι μας έστειλε τον Εφιάλτη με το όνομα ΔΗΜΟΣ ΑΛΙΑΡΤΟΥ και ο Πελώνης και οι συν αυτώ μας ξαναγύρισαν το θεσπιές. ας είμαστε ρεαλιστές ποιον Αλιαρταίο θα τον έκοφτε το Θεσπιές. Μην ξεχνάτε ο Πελώνης ήταν ΔΗΜΑΡΧΟΣ ΘΕΣΠΙΕΩΝ και εκ των ιδρυτών της ΚΙΝΗΣΗΣ.. Σύντροφοι μου ας πρυνανεύσει λίγο η λογική πάνω από το συναίσθημα.\n13 Φεβρουαρίου 2011 - 4:29 μ.μ.\nΑς στείλει ο Πελώνης την εισήγησή του στα Θεσπιακά για να την δημοσιεύσουν. Αλλά απ΄όσο γνωρίζω ο Πελώνης απαξιοί να ενασχολείται με τα blogs ενώ ο Ντασιώτης είναι υπέρμαχος.\nΟι δημοσιογράφοι ζητούν τις εισηγήσεις, αλλά δείχνεις έτσι την απεχθειά σου προς τον ευεργέτη σου ΠΕΛΩΝΗ. Η ιστορία όμως σύντροφε ήδη τον δικαίωσε.\nεγω γιατι νομιζω οτι ολοι ειναι πολυ λιγοι και δεν θα με εκπροσωπισουν στους δυσκολους καιρους που ερχονται.μακαρι να κανω λαθος.\n13 Φεβρουαρίου 2011 - 11:34 μ.μ.\nανώνυμε έλεος πια. Αν τόσο κόπτεται ο φίλος σου για τις Θεσπιές το έχει δείξει πολλάκις με τα έργα που δεν έκανε στις Θεσπιές. Ακόμα και με την ιστορική έδρα Άσκρη μικροπολιτικά κινείται. Απόδειξη το θέατρο που ξεκίνησε να φτιάξει σε μία τοποθεσία του Μαυρομματίου. Αν πίστευε ως ιστορική έδρα την Άσκρη τότε θα αξιοποιούσε τα χρήματα αυτά στην κοιλάδα των Μουσών ή κάπου στην Άσκρη.\n13 Φεβρουαρίου 2011 - 11:48 μ.μ.\nΣύντροφε για τα χάλια μας δεν φταίνε οι άλλοι, αλλά εμείς. Σκέψου λίγο ότι όποιος δήμαρχος από το χωριό μας εκλέχτηκε τον τορπιλίσαμε, επίσης σκέψου πόσα εύκολα πέσαμε στην παγίδα του Βίτσι, διότι το δόλωμα έλεγε πάνω Θεσπιές και τίποτε άλλο, όλοι άλλοι από πίσω και το φάγαμε αλλά ευτυχώς που τώρα κάναμε εμετό, αλλά χρειάζεται να κάνουμε και αποτοξίνωση από την προγονοπληξία και την προγονολατρεία μας. Θεσπιές ναι έχει ιστορία από πίσω μεγάλη αιώνια, αλλά μερίδιο έχουν όλοι στον ήλιο. Ο πελώνης αυτό έδειξε με την συμπεριφορά του αν δεν το δούμε ουε και αλιμονό μας. θα ξαναπέσουμε στα ίδια λάθη. και επίσης μην υποτιμούμε κανένα. Αα βγάλουμε τα γυαλιά που γράφουν πάνω μόνο το όνομα του χωριού μας και τίποτε άλλο.\nΑγαπητοί συμπολίτες, ας αφήσουμε επιτέλους στην άκρη τα εύσημα και τις κατάρες. Είμαστε, είτε το θέλουμε είτε όχι, κάτοικοι του ίδιου Δήμου Αλιάρτου - Θεσπιών. Ας μη φαγωνόμαστε μεταξύ μας, όπως οι Αλιαρτείς στο τελευταίο συμβούλιο. Η αξιολόγηση της ιστορίας του κάθε τόπου γίνεται από τον καθένα μας ξεχωριστά και όλοι ωφελούμαστε από αυτή. Οι Θεσπιείς κατηγορούν την παλιά δημοτική αρχή τους για έλλειψη ενημέρωσης και μυστική λήψη σημαντικών αποφάσεων. Το εάν θα συγχωρήσουν τον κ. Πελώνη γι'αυτό, δεν μπορεί να επιβληθεί από κανένα και θα γίνει, εάν γίνει, σε βάθος χρόνο με πολλή προσπάθεια από τον ίδιο. Όσον αφορά στον κ. Ντασιώτη, ποτέ δεν υπήρξε μομφή εναντίον του από τους Θεσπιείς και οι πράξεις του αποδεικνύουν το ποιόν του. Συγχαρητήρια για την τήρηση της προεκλογικής του δέσμευσης. Ο κ. Πελώνης, δε, ήταν ΥΠΟΧΡΕΩΜΕΝΟΣ να διορθώσει τα λάθη του. Ο κ. Βίτσης πληρώθηκε αναλόγως για την έλλειψη ανδρείας του και την ασέβεια προς τους συνεργάτες του από τις Θεσπιές.\n14 Φεβρουαρίου 2011 - 12:39 μ.μ.\nΕπιτέλους και μια λογική φωνή συμφωνώ μαζί σου, ας είμαστε δεμένοι μεταξύ μας και ας καλλιεργήσουμε και τις σχέσεις μας με όλα τα γύρω χωριά με αίσθημα ισοτιμίας και όχι ανωτερώτητας διότι έρχεται και Καλλικράτης νούμερο δυο και πρέπει να είμαστε δυνατοί και ενωμένοι. Ακόμη και μια πρόταση: θα μας πείραζε αν ο επόμενος δήμαρχος ήταν από ένα μικρό χωριού του δήμου μας, για παράδειγμα από Νεοχώρι, ή πρέπει να είναι από τα μεγάλα μόνο χωριά, δηλαδή ή Μαυρομμάτι, ή Θεσπιές ή Αλίαρτο. Για να το σκεφτούμε λίγο και αυτό γιατί η απάντηση σε αυτό θα δείξει μέσα μας πόσο είμαστε διατεθειμένοι να κάνουμε πέρα τον τοπικισμό μας.Και μην πει κανείς ότι δεν υπάρχουν άξιοι και στα μικρά χωριά γιατί είμαι έτοιμος να ρίξω βαριά ονόματα.\nΣύντροφε αν ο πελωνης ηταν ΥΠΟΧΡΕωΜΕΝΟΣ κλπ. και εμεις ειμαστε υποχρεωμενοι να του ζητησουμε συγνωμη κλπ. ας βγαλουμε τα παραμορφωτικα γυαλιά μας, επιμένω.\n14 Φεβρουαρίου 2011 - 1:49 μ.μ.\nΣυμφωνώ με τον προτελευταίο ανώνυμο!Θα πρέπει να σκεφτούμε και άλλους ανθρώπους από μικρότερα χωριά που είναι αξιόλογοι!Τελευταίε ανώνυμε οι Θεσπιείς δεν έχουν λόγο να ζητήσουν συγγνώμη από κανέναν!\n14 Φεβρουαρίου 2011 - 2:04 μ.μ.


"Προσπάθησα να υιοθετήσω παιδί, αλλά ήμουν ανύπαντρη μητέρα!" - MaryMary.gr\n"Προσπάθησα να υιοθετήσω παιδί, αλλά ήμουν ανύπαντρη μητέρα!"\n9 Νοεμβρίου 2016 · ΓΙΑΝΝΗΣ ΠΟΥΛΟΠΟΥΛΟΣ\nΜπορεί να μην ήθελε να παντρευτεί, αν και τις έγιναν αρκετές προτάσεις γάμου, αλλά η Ελένη Φιλίνη είχε σκεφτεί τον εαυτό της με παιδί. Μάλιστα, όπως είπε σε συνέντευξή της στην Espresso, ήθελε να υιοθετήσει ένα κακοποιημένο αγοράκι, αλλά ο νόμος είναι πολύ αυστηρός για τους ανύπαντρους γονείς.\nΌταν χάνεται ο σεβασμός, χάνεται και η σχέση. Είναι αυτό που λέμε «παραγνωριστήκαμε».\nΈνα παιδί δεν σου λείπει;


Τραγικό! Πέθανε ιδιοκτήτης εστιατορίου λίγο πριν το γύρισμα στον «Εφιάλτη στην Κουζίνα» - Alldaynews.gr\nΠρόκειται για μια εκπομπή που αναμένεται να κάνει αίσθηση και παράλληλα να γίνει Viral στο διαδίκτυο αμά τη προβολή της.\nΟ Έκτορας Μποντρίνι καλείται να διαχειριστεί μια πολύ δύσκολη ιστορία.\nΟ ιδιοκτήτης του εστιατορίου που αναμένεται να μεταμορφώσει πεθαίνει μέσα στη σάλα λίγες ημέρες πρίν απο το γύρισμα.\nΑυτό είχε ώς συνέπεια ο γιός του ν΄αναλάβει μέσα σε ένα βράδυ τα ηνία μιας επιχείρησης που δεν γνώριζε με αποτέλεσμα να φτάσει ένα βήμα πρίν απο τον γκρεμό.\nΟ ίδιος ο βραβευμένος σεφ με το που πληροφορήθηκε το γεγονός σάστισε και διέκοψε το γύρισμα.\nΕτικέτες: Έκτορας ΜποντρίνιΕφιάλτη στην Κουζίνα


Τροντ Σόλιντ: «Τα ρεκόρ είναι για να σπάνε» - RedScouter\nHome Ποδόσφαιρο Τροντ Σόλιντ: «Τα ρεκόρ είναι για να σπάνε»\nΤροντ Σόλιντ: «Τα ρεκόρ είναι για να σπάνε»\nΔηλώσεις στο olympiacos.org έκανε ο Τροντ Σόλιντ για το ρεκόρ των 16 συνεχόμενων νικών το οποίο ισοφάρισε την προηγούμενη εβδομάδα ο Μάρκο Σίλβα και το οποίο μπορεί να σπάσει την Κυριακή στον αγώνα με το Λεβαδειακό, αλλά και τους επερχόμενους αγώνες με την Άντερλεχτ για τους 32 του Europa League.\n«Για να πετύχεις τέτοια ρεκόρ χρειάζεσαι, προφανώς, καλή ομάδα. Πολύ καλούς, ποιοτικούς, παίκτες αλλά και παίκτες με δυνατούς χαρακτήρες. Πνευματικά ικανούς. Επίσης πρέπει να βλέπεις ματς με ματς και να μην κοιτάς μακριά. Είναι προφανώς πολύ ωραίο να γράφεται το όνομά σου στην ιστορία ενός συλλόγου. Χαίρομαι κι εγώ που έμεινε το δικό μου στην ιστορία του Ολυμπιακού μ’ αυτό το σερί. Την ώρα που προπονείς όμως, το τελευταίο που σκέφτεσαι είναι τα ρεκόρ», είπε αρχικά ο κ. Σόλιντ για να συνεχίσει: «Πώς αισθάνομαι που ισοφάρισε ο Ολυμπιακός το ρεκόρ μου και μπορεί να το σπάσει; Όλα τα ρεκόρ είναι για να σπάνε. Αργά ή γρήγορα συμβαίνει αυτό. Μακάρι να συμβεί. Δεν είναι κάτι που θα με στεναχωρήσει. Κάθε άλλο… Προσωπικά έχω και ρεκόρ 15 νικών ως προπονητής στο Βέλγιο».\n«Η Άντερλεχτ είναι μια νέα ομάδα με νέους παίκτες. Παίζουν καλύτερα στα ευρωπαϊκά ματς απ’ ότι παίζουν στα ματς πρωταθλήματος στο Βέλγιο. Ο Ολυμπιακός από την άλλη έχει κάνει πολύ σπουδαία ματς φέτος στο UEFA Champions League. Παρακολουθώ τον Ολυμπιακό ακόμα και τώρα όποτε μπορώ. Νομίζω πως το πρώτο ματς με την Άντερλεχτ στις Βρυξέλλες είναι πολύ σημαντικό για το ποιός από τους δύο θα προκριθεί. Θα έλεγα ότι είναι μοιρασμένες οι πιθανότητες πρόκρισης για Ολυμπιακό και Άντερλεχτ αν και μετά το πρώτο ματς θα έχουμε πιο σαφή εικόνα, καθώς όπως προείπα εκτιμώ πως θα παίξει καθοριστικό ρόλο για το ποιος θα προκριθεί».\nprevious Ο Δημήτρης Κολοβός κερδίζει την εμπιστοσύνη του Σίλβα\nnext Διαμαντάκος: «Είμαι άνετα εδώ και θέλω να μείνω στην Καρλσρούη»


Παράπονα Μινούτσι για διαιτησία - Onsports.gr\nΓιάννης Σταυρουλάκης 09 Μαίου 2011, 18:39\nΠαράπονα Μινούτσι για διαιτησία\nΟ πρόεδρος της Σιένα, Φερντινάντο Μινούτσι, εξέφρασε τα παράπονά του για τη διαιτησία στον ημιτελικό με τον Παναθηναϊκό.\nΗ Μοντεπάσκι κατέκτησε την τρίτη θέση στο Final-4 της Ευρωλίγκας όμως ο Φερντινάντο Μινούτσι θεωρεί ότι η ομάδα του αδικήθηκε στον ημιτελικό με τον Παναθηναϊκό. Συγκεκριμένα ο πρόεδρος της Σιένα έκανε λόγο για διαφορετικά κριτήρια των Μιτχάνα, Ζιεμπλίσκι και Λότερμοσερ στο παιχνίδι των Ιταλών με τους «πράσινους», τονίζοντας μεταξύ άλλων: «Θέλω να εκφράσω τις ευχαριστίες μου στην πόλη της Βαρκελώνης, στους φιλάθλους, στους χορηγούς και σε όλους όσοι βοήθησαν ώστε το συγκεκριμένο πρότζεκτ να διατηρήσει τη διοργάνωση στο υψηλότερο επίπεδο. Όσον αφορά τον ημιτελικό με τον Παναθηναϊκό, δεν λέω πως χάσαμε από τους διαιτητές αλλά τα σφυρίγματά τους μου προκάλεσαν απορία».\nΣτη συνέχεια ο Μινούτσι ανέφερε: «Τα κριτήρια τους ήταν τελείως διαφορετικά απ’ όσα ξέραμε ως τώρα και βλέπαμε μέχρι και τα playoffs της Ευρωλίγκας. Το τεχνικό επιτελείο είχε προετοιμαστεί βάσει των όσων ίσχυαν ενώ μέσα στον αγώνα αναγκάστηκε να αλλάξει τα πλάνα του. Ειλικρινά, θα ήθελα να μάθω γιατί έτσι ξαφνικά είχαμε τέτοια διαφοροποίηση».


Έκανε τη διαφορά… - Onsports.gr\nΜαρία Μοσχονά 18 Απριλίου 2011, 01:54\nΠαίκτης που όταν βρίσκεται στο… peak της απόδοσής του μπορεί να κάνει τη διαφορά στις τέσσερις γραμμές του γηπέδου.\nΟ Χαβιέ Ουμπίντες αποτελεί το «εργαλείο» του Ολυμπιακού Βόλου και ο ποδοσφαιριστής βαρόμετρο της φετινής πορείας. Σκεφτείτε ότι όταν ο Αργενινός μεσοεπιθετικός είναι σε… κέφια, βλέπε νίκες με Παναθηναϊκό (1-0) και ΑΕΚ (4-0) στο ΟΑΚΑ, η ομάδα «κινείται» στους ρυθμούς του!\nΈχει επωμιστεί με το βάρος να οργανώνει το παιχνίδι του Ολυμπιακού Βόλου και το κάνει με τον πιο ιδανικό τρόπο, τόσο από τα πλάγια (κυρίως από τη δεξιά πλευρά και ενίοτε από την αριστερή) όσο και από τον άξονα.\nΑπόδειξη ότι είναι ο τρίτος σκόρερ της ομάδας με πέντε τέρματα μετά τον Μάριο Μπρέσκα που έχει οκτώ και τον Χουάν Μαρτίν με επτά γκολ!


Στα όρια τους βρίσκονται από τη συνεχή βροχόπτωση τα περισσότερα ποτάμια στο νομό ενώ ο αντιπεριφεριάρχης Τρικάλων Χρήστος Μιχαλάκης αναγκάστηκε να κλείσει τον δρόμο Μεγάλων Καλυβίων – Μαγούλας, γιατί από την πλευρά της Καρδίτσης δεν είχε καθαριστεί ο ποταμός, ενώ κλειστός παραμένει και ο δρόμος Κλοκοτού – Κόρδας. Μετά τον καθαρισμό του Πηνειού να σημειώσουμε πως είναι η πρώτη φορά που δεν κινδύνευσαν τα συνήθως… ύποπτα χωριά.\nΣτο μεταξύ στα όρια τους βρίσκονται και τα κανάλια που του ΓΟΕΒ στο δήμο Τρικκαίων όπου επιχειρουν μηχανήματα της Περιφέρειας και ιδιώτη στις περιοχές Χρυσαυγής και Ζηλευτής, όπου βρίσκεται ο αντιπεριφερειάρχης Ντίνος Μπάρδας.\nΝα σημειώσουμε πως στα όρια του βρίσκεται και ο ποταμός Ληθαίος.\nΚαταπτώσεις βράχων και χιόνια\nΣτο μεταξύ στα ορεινά μεγάλες καταπτώσεις βράχων είχαμε στα Στουρναρέικα και στο Μυρόφυλλο, ενώ χιόνια που φτάνουν τα 30 εκατοστά έχουμε πάνω από τα 900 μέτρα υψόμετρο.\nΑυτή τη στιγμή επιχειρούν 18 μηχανήματα της περιφέρειας, ενώ ο Χρήστος Μιχαλάκης έχει «επιστρατεύσει» και ιδιώτες.